Κάθε συζήτηση για δημιουργία μιας νέας Κεντροδεξιάς (και έχουμε ανοίξει την ατζέντα είναι αλήθεια εδώ στο Antinews) ή και άλλων πιθανώς κομματικών υποκειμένων, είναι άνευ σκοπού και αξίας, αν δεν υπάρχει το αντικείμενό τους. Αν δηλαδή δεν υπάρχει κοινωνία! Δυστυχώς, η ελληνική κοινωνία εξακολουθεί να συμπιέζεται στα όριά της σε τέτοιο βαθμό, που παρά την κρισιμότητα και την χρησιμότητα τέτοιων πολιτικών συζητήσεων, αυτές να μοιάζουν σε πολλούς από τους δυσφορούντες συμπατριώτες μας, ατελέσφοροι συβαριτισμοί. Είναι λοιπόν μείζον θέμα η διατήρηση του κοινωνικού ιστού και της αίσθησης του συνανήκειν σε μια διακριτή κοινωνική ομάδα – Έθνος. Και δεν έχω κανέναν ενδοιασμό να παραδεχτώ και να φωνάξω αν χρειαστεί, πως πρέπει να προταχθεί από οποιαδήποτε άλλη αυτή την στιγμή πολιτική, οικονομική ή καθαρά τεχνική πλατφόρμα κινήσεων. Σε αυτή την κατεύθυνση και πριν ανοίξει οποιαδήποτε πολιτική ατζέντα, πριν από οποιαδήποτε κομματογένεση, πριν ακόμη από οποιαδήποτε ευρείας έκτασης μεταρρύθμιση του συστήματος, είναι ανάγκη να συμφωνήσουμε κυβέρνηση, πολιτικό σύστημα και κοινωνία σε μερικά απλά, βασικά και κατά την γνώμη μου εντελώς προαπαιτούμενα οποιασδήποτε ανάκαμψης πράγματα. Πράγματα που αν αφεθούν στην τύχη τους, ακόμη και σε περίπτωση αναστροφής του κλίματος οικονομικής δυσπραγίας και επιτυχίας ενός βαθμού ανάκαμψης, θα οδηγήσουν σε ακρωτηριασμό την κοινωνία και σε πλήρη αποτυχία του κράτους ως έννοια: δικαίου, προστασίας και ασφάλειας των πολιτών του.\nΤα θέματα τα οποία θα πρέπει να συμφωνήσουμε να πραγματοποιήσουμε αμέσως και πάση δυνάμει (ακόμη και με κίνδυνο ανατροπής κάθε άλλου σχεδιασμού) είναι κατά την γνώμη μου τα εξής:\nΚανένας Έλληνας πολίτης δεν πρέπει να μείνει ούτε μέρα χωρίς ιατροφαρμακευτική περίθαλψη, ακόμη και (κυρίως) οι ανασφάλιστοι, στους οποίους θα πρέπει αυτή να χορηγείται εντελώς δωρεάν.\nΚαμία ελληνική οικογένεια δεν πρέπει να μείνει ούτε μέρα χωρίς τουλάχιστον το μηνιαίο εισόδημα ενός κατώτατου μισθού. Αν υπάρχουν τέτοιες οικογένειες να επιδοτηθούν επ’ αόριστον με αυτό το ποσόν μέχρι που να φθάσει η στιγμή να εργάζεται ένα τουλάχιστον μέλος τους και να παίρνει αυτό το ποσόν.\nΌλες οι οικογένειες που ζουν κάτω από το όριο της φτώχειας θα εφοδιαστούν με ειδική κάρτα με την οποία, θα μπορούν να αγοράζουν πετρέλαιο θέρμανσης ΑΦΟΡΟΛΟΓΗΤΑ (μέχρι κάποια ποσότητα). Το ρεύμα και το νερό δεν είναι δυνατόν να κοπούν σε νοικοκυριά που ζουν κάτω από το όριο της φτώχειας. Οι υπόλοιποι Έλληνες θα αγοράζουν το πετρέλαιο θέρμανσης στην τιμή των 0,70 ευρώ το λίτρο (μέχρι κάποια ποσότητα). Το κράτος θα κόψει το σβέρκο του να χτυπήσει με άλλους τρόπους το λαθρεμπόριο καυσίμων. Καμία ελληνική οικογένεια δεν θα κρυώσει ούτε για μια μέρα.\nΘεσπίζεται αφορολόγητο 6.000 ευρώ για άγαμο, 10.000 ευρώ για ζευγάρι και προσαύξησή του κατά 2000 ευρώ για κάθε παιδί. Δεν είναι δυνατόν να ζητούνται φόροι από πολίτες που κερδίζουν λιγότερα από 1000 ευρώ το μήνα! Δεν πληρώνεται τέλος επιτηδεύματος για επαγγελματίες με εισόδημα κάτω από το αφορολόγητο. Το κράτος δεσμεύεται πως θα βρει τα κρυμμένα εισοδήματα των ευπόρων και θα τα φορολογήσει δίκαια αντί να ζητά να πληρώσουν τα σπασμένα αυτοί που δεν μπορούν.\nΔεν πληρώνουν χαράτσι και φόρο ακινήτων όσοι έχουν μονάχα ένα σπίτι και μέχρι τα 60 τμ για άγαμο, 80τμ για έγγαμο που αυξάνεται κατά 10 τμ για κάθε παιδί. Οι συντελεστές φορολόγησης πηγαίνουν στο μισό για ακίνητη περιουσία κάτω από 500.000 ευρώ. Τα χρήματα που θα λείψουν, θα τα βρει το κράτος από την αύξηση του συντελεστή φορολόγησης σε όσους διαθέτουν ακίνητη περιουσία πάνω από 600.000 ευρώ.\nΑυτά για αρχή και είμαι σίγουρος πως μπορούν να κωδικοποιηθούν και να βελτιωθούν. Συμπληρούμενα με την ρητή αναφορά πως θα εφαρμοστούν προς κάθε κατεύθυνση οι νόμοι του κράτους και καθένας που θα προσπαθήσει να επωφεληθεί και να καταστρατηγήσει προς ίδιον όφελος τις παραπάνω προς τους αδύνατους ευεργετικές διατάξεις, θα τιμωρείται αυστηρά, γρήγορα και με τις ανώτατες προβλεπόμενες από τον νόμο ποινές. Και για όποιους ρωτήσουν, έχω δεκάδες προτάσεις (πολλές είναι ακόμη και κομμουνιστικές!) για τον τρόπο που μπορεί να κράτος να βρει τα χρήματα που θα λείψουν, αν πάρει αυτά τα μέτρα. Ακόμη και η δημιουργία ενός μεγάλου ταμείου κοινωνικής συνοχής δεν θα πρέπει να αποκλειστεί. Πρώτος εγώ άλλωστε είμαι έτοιμος να βάλλω το χέρι στην τρύπια τσέπη μου και να συνεισφέρω αν χρειαστεί από το υστέρημά μου, σε ένα τέτοιο κοινωνικό ταμείο συνοχής και αλληλεγγύης όταν δημιουργηθεί. Φαντάζομαι και η πλειοψηφία των συνελλήνων, ο καθένας ανάλογα με τις δυνατότητές του. Οι εικόνες της ντροπής για την κοινωνία μας πρέπει να εκλείψουν. Αν χρειαστεί, ας πάμε όλοι μαζί, συντεταγμένοι και με αξιοπρέπεια στην φτώχεια μας. Αν χάσουμε την αξιοπρέπειά μας ως άτομα και ως κοινωνία, δύσκολα θα ανακάμψουμε ως κράτος και ως Έθνος στο μέλλον.\nΜπορεί να είναι κάποιος φιλελεύθερος, αλλά αυτό σε καμία περίπτωση δεν σημαίνει πως είναι και ανάλγητος, ανόητος ή «κολλημένος». Και είναι όλα αυτά, όποιος πιστεύει πως μπορεί να κατισχύσει πολιτικά ή ιδεολογικά, όποιος νομίζει πως μπορεί να κυβερνήσει μια κοινωνία σε αποσάθρωση, μια κοινωνία που διαλύεται, έναν λαό που υποφέρει και πεθαίνει αβοήθητος.\n52 ΣΧΟΛΙΑ 13/11/2018 16:00\nforos1 17/02/2013 14:38:33\n"Το κράτος δεσμεύεται πως θα βρει τα κρυμμένα εισοδήματα των ευπόρων (...γιατί οχι όλων;;;) και θα τα φορολογήσει δίκαια αντί να ζητά να πληρώσουν τα σπασμένα αυτοί που δεν μπορούν."\nευκολο στα λόγια, δυσκολο στην πράξη...\nakenaton @ foros1 17/02/2013 20:36:46\nΝΤΙΝΟΣ 17/02/2013 14:48:35\nAkenaton, να που συμφωνώ ,απόλυτα, και πάλι μαζί σου.\nΤώρα τελευταία έχεις σχεδόν τέλειες εμπνεύσεις!\nΜόνο στα "αγροτικά" διαφωνούμε!\nakenaton @ ΝΤΙΝΟΣ 17/02/2013 20:37:15\nΓιάννης Μ. 17/02/2013 14:50:51\nΑγαπητέ Akenatonμε αυτά που όρθά σημειώνεις δεν είσαι φιλελεύθερος όπως το εννοούν στην πράξη αλλά όπως ερμηνεύεται ετοιμολογικά η λέξη. Μια παγίδα που πέσαμε πολλοί και αρκετοί εξακολουθούν.\nΥπάρχει τεράστια απόσταση μεταξύ των δύο ερμηνειών και ήταν φυσικό επόμενο μετά από τόσα χρόνια κρατικισμού η εύηχη καθ όλα λέξη "φιλελεύθερος" να αγγίξει όλους όσους αηδίασαν από αυτά που βίωναν σε όλες τις εκφάνσεις του κράτους στην καθημερινότητά τους.\nΕίναι όμως η μέρα με τη νύχτα η δημιουργία εντός έθνους - κράτους με πίστη στην ελεύθεση οικονομία αλλά και τον κοινωνικό του χαρακτήρα με το μοντέλο του φιλελεύθερου κράτους που τα πάντα θυσιάζονται προς χάριν της ευημερίας των αριθμών και των ολίγων.\nQueen In Black 17/02/2013 14:52:42\n'' Αν χρειαστεί, ας πάμε όλοι μαζί, συντεταγμένοι και με αξιοπρέπεια στην φτώχεια μας.''\nΌχι καλέ μου Αkenaton. Δεν είναι αναπόφευκτη η εν χορώ συνθηκολογημένη μας πορεία μας προς το σύγχρονο ...Ζάλλογγο. Καιρός να απαιτήσουμε, να επιβάλλουμε και να υποδείξουμε το δρόμο της αντίστασης και της αντίδρασης σ΄εκείνους που ασκούνε επ΄ονόματί μας την εξουσία. Όσο σιωπούμε, αδρανούμε, λουφάζουμε, τόσο λιγότερα όπλα τους προσφέρουμε για να αξιώσουν την ανατροπή της Σύμβασης του αργού μας θανάτου.\nΠρέπει να εξεγερθούμε για να τρομάξουν άπαντες. Όλο μας ...περιμένουν κι εμείς όλο σκύβουμε. Άδικα διαμαρτυρόμαστε και κλαίμε που μας πατάνε.\nΌτι έρπει, φυσικά αργά ή γρήγορα, θα ποδοπατηθεί.\nΗ εξέγερση - Τάσος Λειβαδίτης\nQueen In Black @ Queen In Black 17/02/2013 14:59:13\nAspetos @ Queen In Black 18/02/2013 15:40:31\nakenaton @ Queen In Black 17/02/2013 20:38:52\nQueen In Black @ akenaton 17/02/2013 22:16:42\nΑιρετικός @ Queen In Black 18/02/2013 22:26:11\nGeorge 17/02/2013 15:31:10\nakenaton @ George 17/02/2013 20:40:08\nΣωτήρης 17/02/2013 15:31:51\nΜπορεις να μου φερεις ενα παραδειγμα συγχρονης χωρας οπου ισχυει αυτο\n"η δημιουργία ενός έθνους – κράτους με πίστη στην ελεύθεση οικονομία αλλά και τον κοινωνικό του χαρακτήρα " ;\nforos1 @ Σωτήρης 17/02/2013 15:50:17\nΦρέσκα Κουλούρια @ Σωτήρης 17/02/2013 17:09:25\nJay Gatsby @ Σωτήρης 17/02/2013 19:49:26\nΚοινωνική οικονομία της αγοράς - Soziale Marktwirtschaft\nΓιάννης Μ. @ Σωτήρης 18/02/2013 09:10:58\nΕκτός των παραδειγμάτων που υπάρχουν είναι κι ένα άλλο ερώτημα που θα πρέπει να έχουμε κατά νου :\nΜήπως οι ακραίες μορφές "φιλελευθεροποίησης" με διάλυση του κοινωνικού κράτους ωθήσουν τις κοινωνίες στον αντίποδα του κρατικισμού ή του εθνικισμού ;\nkosvag 17/02/2013 15:50:25\nakenaton @ kosvag 17/02/2013 20:41:39\nkosvag @ akenaton 18/02/2013 01:03:26\nΠΕΤΡΟΣ 17/02/2013 16:18:03\nOllandos @ ΠΕΤΡΟΣ 17/02/2013 16:27:26\nakenaton @ ΠΕΤΡΟΣ 17/02/2013 21:15:39\nΑποδημος Εθνικηστης @ akenaton 17/02/2013 23:54:48\nΚυθήριος 17/02/2013 16:23:22\nὈρθά τά ἐπισημαίνεις ἀγαπητέ akenaton,ὅμως μέ ποιούς θά συμφωνήσουμε νά πραγματοποιήσουμε τά θέματα πού προτείνεις; Μέ τήν τρόϊκα; Μά μέ αὐτήν ὑπογράψαμε μνημόνιο γιά νά μήν πέφτουμε οὔτε σέντς ἔξω ἀπό τόν προϋπολογισμό,ἀλλιῶς´..καινούργια μέτρα,ἤ δόσεις γιόκ! Τί θά τούς ποῦν τῶρα,παροχές;\nΜεθαύριο ἔρχονται καί θά ἀπαιτήσουν ἐδῶ καί τῶρα ἀπολύσεις Δημ.ὑπαλλήλων,οἱ ὁποίοι,ἄν ἀπολυθοῦν,θά δημιουργήσουν καινούργιο τεράστιο μέγεθος ἀνέργων,πού θά χρειαστοῦν τήν ἐπιδότηση ἀπό τό κράτος πού λές,γιά ὅσο καιρό μείνουν ἄνεργοι.Ἀπό πού θά βρεθοῦν πάλι ὅλα αὐτά τά χρήματα;Φαῦλος κύκλος δημιουργεῖται,καί δέν βλέπω τόν τρόπο πού θά ξεφύγουμε ἀπ' αὐτόν..\nὍσο γιά τό ταμεῖο κοινωνικῆς συνοχῆς πού προτείνεις,πολύ σωστό,ἀλλά ἐγῶ πρῶτος δέν θά βάλω οὔτε εὐρῶ σ' αὐτόν! Ἐκτός κι ἄν μοῦ πάρουν μέ τό ζόρι...\nΠολύ ἀπλά,γιατί δέν ἐμπιστεύομαι κανέναν καί τίποτα!Προτιμῶ,ἄν μπορῶ,νά τά δῶσω σέ συλλόγους,ἤ σέ κάποια Ἐνοριακά Φιλόπτωχα Ταμεῖα,πού ἀποδεδειγμένα τά διαθέτουν γιά τόν σκοπό τόν ὁποῖο τά μαζεύουν καί ὄχι στό Κράτος. Σ' αὐτά τά θέματα ἐμπιστεύομαι τόν κ.Σαμαρᾶ,ἀλλά δέν θά τά μαζεύει ἐκεῖνος,ὁπότε...\nΜακάρι ὅμως,οἱ προτάσεις σου νά εἰσακουστοῦν καί νά γίνουν οἱ μισές τουλάχιστον πράξη καί ὄχι μισές δουλειές...\nakenaton @ Κυθήριος 17/02/2013 20:49:16\nΚυθήριος @ akenaton 17/02/2013 21:06:14\nΔέν διαφωνῶ,λές ὅμως μιά φράση μαγική: ''ἀκόμη κι ἄν χρειαστεῖ νά περιμένουν λιγάκι τά χρονοδιαγράμματα τῆς τρόϊκας...''\nΜά,ἐξαιτίας αὐτῶν τῶν χρονοδιαγραμμάτων πού ὅλο ἔξω πέφτουν,ἐνεργοποιοῦνται ἤ ἐπ' ἀπειλῇ θά ἐνεργοποιηθοῦν καινούργια μέτρα,κι ἐμεῖς θά μποροῦσαμε νά περιμένουμε ἀποδοχή γιά καθυστέρησή τους;\nakenaton @ Κυθήριος 17/02/2013 21:39:46\nένδον @ Κυθήριος 17/02/2013 22:28:05\nΚυθήριος @ ένδον 17/02/2013 22:53:40\ndim @ ένδον 17/02/2013 22:56:23\nΤο πρόβλημα της ανεργίας είναι πραγματικά τεράστιο... Λένε πολλοί ότι η πραγματική ανεργία είναι και πάνω από 28%... Εδώ θα διαφωνήσω... Είναι ίσως η πρώτη φορά, που η επίσημη ανεργία είναι μεγαλύτερη από τη πραγματική... Πολλοί δηλώνονται άνεργοι ενώ παλιά τους ήταν αδιάφορο, ενώ άλλοι μπαίνουν στο ταμείο ανεργίας και συνεχίζουν να εργάζονται αδήλωτοι για να αυξήσουν το εισόδημα τους... Πάντως, το ότι υπάρχει τεράστια ανεργία σε σχέση με πρόπερσι είναι γεγονός, και αυτό δε μπορεί να συνεχιστεί άλλο... Το φράγμα του 30% για την κοινωνική συνοχή είναι καθοριστικό, δε πρέπει να ξεπεραστεί με τίποτα... γιατί παρότι δε θα είναι το πραγματικό (η πραγματική ανεργία πρέπει να είναι 5-6 μονάδες πιο κάτω), θα το εκμεταλλευτούν πολιτικά οι δημαγωγοί της αντιπολίτευσης...\nΤώρα για τους ΔΥ, πραγματικά δε καταλαβαίνω την εμμονή κάποιων στο να μην υπάρχουν απολύσεις... Ποίος είναι ο εργοδότης τους? Το κράτος δεν είναι? Αφού ο εργοδότης είναι στα πρόθυρα χρεωκοπίας δεν πρέπει να απολύσει κάποιους, ειδικά αν αυτοί είναι μάλιστα υπεράριθμοι? Ο ιδιώτης εργοδότης γιατί απολύει τους ΙΥ? Οι ΔΥ γιατί να μην απολυθούν αν αυτό βοηθάει τον εργοδότη (το κράτος) να μη χρεωκοπήσει, ειδικά αφού μετά από αξιολόγηση θα φανει ότι κάποιες θέσεις είναι πλεονάζουσες?\nΤο Άλφα και το Ωμέγα @ dim 17/02/2013 23:26:21\ndim @ Το Άλφα και το Ωμέγα 17/02/2013 23:45:25\nΑν ήξερες μόνο πόσοι είναι αυτοί που είχαν δουλειά από πριν, και συνεχίζουν να δουλεύουν σε συνεννόηση με τον εργοδότη τους ανασφάλιστοι, για να παίρνουν και το επίδομα ανεργίας... Μόνο να ήξερες...\nΜε την αλήθεια και μόνο την αλήθεια έχω σχέση, και είπα, αν το πρόσεξες, ότι σε σχέση και πρόπερσι είναι ήδη τραγική η αύξηση της ανεργίας... και πρέπει να γίνει κάτι ΑΜΕΣΑ, πριν σπάσει και το ψυχολογικό φράγμα του 30%... Καμία λατρεία δεν έχω με κανέναν... Στόχους και αποτελέσματα ΑΜΕΣΑ απαιτώ από τον ηγέτη που στηρίζω, αλλιώς θα τον κρίνω και αυτόν ως αποτυχημένο... Στόχος και δέσμευση ότι το 30% δε θα ξεπεραστεί… (και αν ξεπεραστεί, ολοταχώς για το plan b, όλα έχουν και κάποιο όριο….)\nΤο Άλφα και το Ωμέγα @ dim 18/02/2013 15:01:09\ndim @ Το Άλφα και το Ωμέγα 18/02/2013 15:28:19\ngeo @ Το Άλφα και το Ωμέγα 18/02/2013 20:34:09\nΓΕΩΜΕΤΡΗΣ 17/02/2013 16:36:07\nΜου κάνει εντύπωση μεγάλη το πώς εμείς οι σύγχρονοι Έλληνες (από παιδιά ακόμη) όταν μας λένε ή μας προτείνουν κάτι, ψάχνουμε με τόσο ζήλο το αρνητικό, το εναλλακτικό από αυτό που μας λένε, το μειονέκτημα.\nΟ Akenaton τονίζει το πρόβλημα ότι αυτή η κοινωνία καταρρέει δηλαδή ΔΕΝ ΘΑ ΕΙΝΑΙ ΠΙΑ ΚΟΙΝΩΝΙΑ. Εσείς όλοι που γράψατε διαφωνείτε με αυτό; Πιστεύετε ότι το κράτος δεν οφείλει να λάβει μέτρα ώστε να διασφαλιστεί η έννοια της ΚΟΙΝΩΝΙΑΣ; Για όσους δεν το πρόσεξαν περιέχει τη λέξη ΚΟΙΝΟ και όχι τη λέξη ΑΤΟΜΙΚΟ. Το ΚΟΙΝΟ μπορεί να είναι οτιδήποτε και τα πάντα. Αρχές, αξίες, ιδανικά, κέρδος, συμφέρον, δικαίωμα, υποχρέωση, αξιοπρέπεια, στόχος, πορεία, θυσία, νίκη.\nΕσείς εδώ (οι προηγούμενοι σχολιαστές) ψάξατε και βρήκατε ένα σωρό εμπόδια και αρνητικά στις προτάσεις του Akenaton. Μπράβο σας, κάνατε μία τρύπα στο νερό.\nΕλπίζω ότι ο Akenaton (και ο κάθε Akenaton) δεν θα απογοητευθεί, αλλά θα συνεχίσει να βλέπει, να παρατηρεί, να λογίζεται και να προσπαθεί να βρίσκει ιδέες/λύσεις/προτάσεις για τα προβλήματα που αντιλαμβάνεται. Όλες οι ιδέες μας δεν είναι σωστές, αλλά οι σωστές θα βρίσκονται εκεί ανάμεσα στις ιδέες μας.\nΔεξιόχειρας 17/02/2013 16:41:29\nΦρέσκα Κουλούρια @ Δεξιόχειρας 17/02/2013 17:24:24\nΤο θέμα μας δεν είναι αν θα μας χαρίσει κάποιος κάτι ή όχι.\nΤο θέμα μας είναι ότι δεν θέλουμε να παράγουμε εμείς για να τα τρώνε οι δανειστές «μας», δηλαδή οι δανειστές των τραπεζιτών!\nΤο θέμα μας επίσης είναι πως δεν θέλουμε εμείς να πληρώσουμε αυτά που οι τραπεζίτες θα έπρεπε να πληρώσουν ή αυτά που οι τραπεζίτες και οι κρατικοδίαιτοι επιχειρηματίας της «ελεύθερης» ελληνικής οικονομίας μαζί με τους διαπλεκόμενους μαζί τους καναλάρχες και λοιπούς παρατρεχάμενους τσέπωναν για τρείς τουλάχιστον δεκαετίες.\nΑρνούμαστε να αποδεχτούμε την εφαρμογή του «ιδιωτικοποίηση των κερδών και κοινωνικοποίηση των ζημιών» δηλαδή.\nΤα μεγαλύτερο ποσοστό των χρημάτων που αρμέχτηκαν από την τσέπη του Έλληνα φορολογούμενου, του Έλληνα καταναλωτή αλλά και των επιδοτήσεων της ΕΕ τα τελευταία τριάντα χρόνια δεν τα έφαγε ούτε ο συνταξιούχος, ούτε ο εργαζόμενος στον ιδιωτικό τομέα, ούτε καν οι δημόσιοι υπάλληλοι (αν και οι τελευταίοι έζησαν όντως εποχές παχιών αγελάδων σε βάρος των υπόλοιπων εργαζομένων).\nΤα λεφτά αυτά τα έφαγαν οι προαναφερθέντες διαπλεκόμενοι «επιχειρηματίες», καναλάρχες, πολιτικοί, τραπεζίτες και τώρα θέλουν να πληρώσει τα σπασμένα ο ταλαίπωρος συνταξιούχος των 500 € τον μήνα ή ο νέος που θα πρέπει να εργαστεί (αν και όταν υπάρξει αυτή η ανάπτυξη που όλοι επαγγέλονται αλλά που ακόμα δεν είδαμε) για 200 ή 300 € τον μήνα.\nΜην ψάχνουμε για ηλίθιους!\nΘαλής2 @ Φρέσκα Κουλούρια 18/02/2013 09:48:38\nΑΠΛΗ καιΤΕΤΡΑΓΩΝΗ Η ΛΟΓΙΚΗ όσων καλούμαστε χωρίς να έχουμε φάει ούτε δεκάρα χωρίς να την δουλέψουμε, να πληρώσουμε τα χρέη που ποι Τραπεζίτες με τους Ακηδες, Μαντέληδες, Τσουκάτους, Χριστοφοράκους Παπαντωνίου Παπακ. και Ολόκληρης της 'συγκυβέρνησης" όπως φαίνεται και απο τη λίστα Λαγκάρντ που κανείς δεν τολ΄μάει να ανοίξει.\nΟμως φίλε φρέσκα κουλούρια, υπάρχει και η πολύπλοκη περιπεπλεγμένη λογική των Τραπεζιτών και των συνενόχων τους πολιτικών, που μας επιβάλλεται αφού αυτοί εξουσιάζουν τα ΜΜΕ...Κοντέυουν βλέπεις να μας πείσουν οτι εσύ και εγώ έχουμε Πόρσε και τις κρύβουμε καλά για να περάσει η κρίση...\nΚώστας @ Δεξιόχειρας 17/02/2013 17:39:50\nΦωτεινή @ Κώστας 17/02/2013 22:04:01\nΚυθήριος @ Φωτεινή 17/02/2013 22:55:46\nΦωτεινή @ Κυθήριος 18/02/2013 01:03:44\ndim @ Δεξιόχειρας 17/02/2013 22:59:07\nΗ λύση για τη πατρίδα μας είναι μια... Μπροστά και (κεντρο)δεξιά, με Σαμαρά...\nΟι δυνάμεις της οπισθοδρόμησης και του εθνομηδενισμού (ΣΥΡΙΖΑ ΠΑΛΑΙΟ ΠΑΣΟΚ) δεν έχουν καμία θέση στην Ελλάδα του αύριο...\nΠέτρος @ dim 17/02/2013 23:15:44\ndim @ Πέτρος 17/02/2013 23:53:19\nΕΚΑΤΗ @ dim 18/02/2013 11:54:14\nΝαι. όπως τα λες είναι. Ο χοντροΜπένυ εκπροσωπεί το ...καλό Πασόκ, (που συμφέρει) αφού θα κάνει τα πάντα για να γλιτώσει από τον εξασφαλισμένο καταποντισμό του. Το άλλο το ...κάκιστο Πασόκ που δεν συμφέρει (αλλά μακάρι να το είχαμε κι αυτό), είναι όλο στον παλιοΣύριζα, που άμα σερνόμαστε για λίγο ακόμη και βυθίζουμε τον κόσμο στην απελπισία, παίζει να μας πάρει και την εξουσία μιάν ώρα αρχίτερα.\nΜπράβο. Είσαι αντικειμενικός.\ndim @ ΕΚΑΤΗ 18/02/2013 15:24:31\nΘαλής @ ΕΚΑΤΗ 19/02/2013 08:59:53\nAπ' την απάντησή του βλέπεις οτι σε κατάλαβε...Περίμενες αιδώ?\nAπλα ομολογεί λόγω 'ρεαλισμού'.\nΟι έξυπνοι Πασόκοι συνεργάζονται με τον Σαμαρά και "καθαρίζονται" στην κολυμβήθρα της συγκυβέρνησης . Οι κουτοί και οι αμετανόητα αριστεροί εξ αυτών, πάνε στον Σύριζα...Γιατί να το κρύψωμεν άλλωστε...Η ψήφος απ' τη στιγμή που μας δοθεί είναι καλή. Αυτό που δεν κατάλαβε ο φίλος dim είναι οτι αυτό ισχύει και για τους άλλους...\nUncle Stgm 17/02/2013 17:09:06\nAkenaton, συμφωνώ και με την γενική λογική, και με τις επιμέρους προτάσεις.\nΠάλι όμως ερχόμαστε πρόσωπο με πρόσωπο με τις 2 προυποθέσεις:\n1. Λειτουργία (για την ακρίβεια επανεκκίνηση) της πραγματικής οικονομίας.\n2. Χρηματοδότηση στοιχειώδους κοινωνικού κράτους, κράτους που προωθεί και δεν διαλύει την κοινωνική συνοχή.\nΤο πρώτο, στην παρουσα φάση, προυποθέτει πριν απ' όλα επαναλειτουργία, επανεκκίνηση του εγχώριου τραπεζικού δυναμικού, ως εμπορικών τραπεζών λιανικής τραπεζικής, και κυρίως του σκέλους τους ως πιστωτικών ιδρυμάτων. Σήμερα αυτό δεν υπάρχει. Με την ολοκλήρωση της ανακεφαλαιοποίησης απο τον Μηχανισμό πρέπει ν' αλλάξει όλο το πλαίσιο λειτουργίας, φυσικά και οι διοικήσεις τους. Τα λοιπά - ΕΣΠΑ, Ευρωπαική Τράπεζα Επενδύσεων - χρησιμότατα, αλλά επικουρικά.\nΤο δεύτερο προυποθέτει Δημόσια έσοδα, αύξηση. Με το στράγγισμα της πραγματικής οικονομίας, οι ρεαλιστικές δυνατότητες για δίκαιη άντληση είναι πολύ συγκεκριμένες: Ανάκτηση μακροχρόνια συσσωρευμένης φοροδιαφυγής (βλέπε "λίστες"), φορολόγηση μεγάλου πλούτου (κινητού και ακίνητου) που παραμένει μακροχρόνια εκτός φορολογικής βάσης και λιμνάζει εκτός παραγωγικής διαδικασίας και επενδυτικών στοχεύσεων.\nΟι "τοκιστές και σουλατσαδόροι" πρέπει να εξαναγκασθούν να βγαλουν τα ανενεργά και κρυμμένα της κινητής περιουσίας (εταιρικής και ατομικής) στην κυκλοφορία, κυρίως να επενδύσουν παραγωγικά. Θ' αναλάβουν επιχειρηματικό ρίσκο μόνον άν το ρίσκο της ακινησίας γίνει μεγαλύτερο. Και χωρίς αποδοχή ρίσκου δεν υπάρχει επιχειρηματικότητα. Ήταν τραγικά αντιπαραγωγική η αύξηση του συντελεστή φορολόγησης στα (επενδυόμενα) κέρδη των ΑΕ με ταυτόχρονη μείωση στα διανεμόμενα μερίσματα.\nΟι "φετιχιστές" της ξενοίκιαστης μεγάλης ιδιοκτησιας πρέπει να πάρουν κίνητρα και ποινές, ώστε να μισθώσουν και να πουλήσουν σε χαμηλότερα επιπεδα, για να αυξηθεί η κυκλοφορούσα ρευστότητα.\nΚαι επίσης χρειάζεται προσεκτική και στοχευμένη μείωση ΦΠΑ για αύξηση εσόδων.\nakenaton @ Uncle Stgm 17/02/2013 20:54:09\nΑντίθεσις @ Uncle Stgm 17/02/2013 21:53:51\nΕίναι αφελές εκ μέρους σας να πιστεύετε πως οι "τοκιστές και σουλατσαδόροι" θα εξαναγκασθούν "να επενδύσουν παραγωγικά". Ό,τι και να κάνει το σπάταλο, αργοκίνητο και υπερχρεωμένο κράτος μας, σε οικονομία ανοιχτών συνόρων, τα κεφάλαιά των θα μπορούν πάντα να επενδύονται σε χρηματοοικονομικά προϊόντα άλλων αγορών. Ενίοτε εξόχως προσοδοφόρα και χωρίς να αναγκάζεται να ασχολείται κανείς με ενοχλητικά θέματα όπως πολιτική αστάθεια, συναλλαγματικό ρίσκο, γραφειοκρατία, ΙΚΑ, επιθεώρηση εργασίας, ΠΑΜΕ, περαιώσεις μέχρι και 10 έτη μετά την λήξη των δραστηριοτήτων της επιχείρησης, δημοσίευση προσωπικών οικονομικών στοιχείων, "έκτακτους" φόρους που αποφασίζει κατά το δοκούν ο κάθε κ. Βενιζέλος ή Παπακωνσταντίνου ή Σαμαράς ή Στουρνάρας και που στο τέλος γίνοται μόνιμοι, και χωρίς την υποχρέωση να "δηλώνει το σύνολο της περιουσίας του σε όλη την υφήλιο" (όπως απαιτεί η φορολογική μας νομοθεσία).\nΕίστε αρκετά ευφυής για να αντιληφθείτε ότι δεν υφίσταται το δίλημμά σας "ρίσκο παραγωγικής επένδυσης στη χώρα μας" ή "ρίσκο της ακινησίας". Η χώρα πρέπει να γίνει φιλόξενη (με όποιον τρόπο καθένας το ερμηνεύει και με όποιον τρόπο η κάθε κυβέρνηση προτείνει) σε επενδύσεις. Επιχειρηματίας με δικά του κεφάλαια και με το στανιό (και δη σε "παραγωγικούς" τομείς, όπως φαντάζεσθε) δεν γίνεται κανείς. Έχουν στρατιές διεθνών δικηγόρων και οικονομολόγων για να συμβουλεύονται, και αυτοί δεν εγκλωβίζονται σε πλαστά διλήμματα, ούτε συμμερίζονται τα περί πατρίδας ή καθήκοντος τού οιουδήποτε εξ ημών.\nΕπίσης μπορείτε να μας εξηγήσετε πώς "η πώληση κλειστών ιδιοκτησιών σε χαμηλότερα επίπεδα αυξάνει την κυκλοφορούσα ρευστότητα"; Το συσσωρευθέν ρευστό του υποθετικού αγοράζοντος γιατί δεν κυκλοφορεί σήμερα, ενώ το ίδιο ρευστό που θα πάρει ο πωλών θα συμβάλει σε αύξηση του κυκλοφορούντος χρήματος, αντί να καταλήξει εκεί όπου βρισκόταν όταν ήταν στην κατοχή του αγοράζοντος; (Αγνοώ, για την οικονομία της συζήτησης, ότι σε κάθε αγοραπωλησία οι φόροι που καταλήγουν στο κράτος, αν χρησιμοποιηθούν από αυτό για την πληρωμή εξωτερικών υποχρεώσεων, ισοδυναμούν με μείωση του κυκλοφορούντος χρήματος).\nUncle Stgm @ Αντίθεσις 17/02/2013 23:25:20\nΟι αντιρρήσεις και επιφυλάξεις σας είναι πολύ σοβαρές, τις σκέφτομαι ανάλογα και αξίζει να τις σκέφτεται καθένας που προτείνει το α ή το β. Για το λόγο αυτό οφείλω να σας ευχαριστήσω. Ωστόσο:\n1. Υπάρχει ήδη απο το καλοκαίρι του 2011, Κοινοτική πρόβλεψη για δέσμευση κινητών ή ακίνητων αξιών που έχουν κατατεθεί ή επενδυθεί σε χώρες της ΕΕ (όχι μόνον της Ευρωζώνης), άν υπάρχουν αποχρώσες ενδείξεις ότι προέρχονται απο φοροδιαφυγή σε χώρα της ΕΕ. Προυπόθεση είναι να κινήσει τη διαδικασία η παθούσα χώρα. Πεδίον δόξης λαμπρόν λοιπόν, αρκεί να υπάρξει η πολιτική βούληση των κυβερνώντων. Προς το παρόν λείπει.\nΑυτό θα μπορούσε λοιπόν να είναι ένα "μαστίγιο" που θα κάνει φανερό ότι υπάρχει επιτέλους "ρίσκο της ακινησίας", προκειμένου να φανεί μικρότερο κακό το επενδυτικό ρίσκο - ή ρίσκο της κυκλοφορίας.\nΣε "καρότα" έχω ήδη αναφερθεί: Μείωση έως μηδενισμό συντελεστών επενδυόμενων κερδών ΑΕ, στοχευμένη μείωση συντελεστών ΦΠΑ, και απλή έως "απλοική", κυρίως όμως σταθερή φορολογική νομοθεσία για 15 χρόνια τουλάχιστον.\nΩς προς την πίστη σε πατρίδα και καθήκοντα έχετε απόλυτο δίκαιο: Δεν είμαι αφελής να πιστεύω ότι το χρήμα έχει πατρίδα.\n2. Για τα ακίνητα: Στα παρόντα επίπεδα τιμών δεν υπάρχουν ούτε προκειται να υπάρξουν σοβαροί αγοραστές. Η αγορά ακινήτων είναι ακόμη πολύ υπερτιμημένη, και ως προς τα θεμελιώδη και ως προς τα "τεχνικά" της. Αγοραστές θα εμφανισθούν μόνον σε επίπεδα 50 % χαμηλότερα από το peak του 2008. Περιμένουν τη "διόρθωση", γι αυτό δεν κυκλοφορεί. Άς λάβουμε υπόψη και την ανυπαρξία "λιανικού" τραπεζικου δανεισμού και επίσης ότι η αντιπαροχή έχει τελειώσει ως τρόπος παραγωγής ακινήτων. Μηχανικός είμαι, ξέρω την αγορά, τα κοστολόγια, τα ποσοστά κέρδους.\nΦόροι από μελλοντικές αγοραπωλησίες ακινήτων δεν έχουν συμπεριληφθεί στον τρέχοντα προυπολογισμό, γιατί απλούστατα σήμερα δεν υπάρχουν αγοραπωλησίες. Άρα δεν έχουν προυπολογισθεί στο τρέχον σχήμα αποπληρωμής εξωτερικών υποχρεώσεων. Είναι λοιπόν extra, και όταν με το καλό έρθουν (έχουμε δρόμο !), θα μπορούσαν να εισρέουν π.χ. σ' ένα ταμείο κοινωνικής συνοχής ή για επαγγελματικό αναπροσανατολισμό ανέργων από τα σχετικά με την οικοδομή επαγγέλματα.\ntakis400 17/02/2013 18:11:55\nNik 17/02/2013 18:59:50\nΒρίσκεις το εισόδημα, το φορολογείς και τελειώνει το θέμα. Ολοι οι φόροι, όπως και αν τους ονομάζουμε και τους υπολογίζουμε από το εισόδημα έρχονται. Ακόμη και αυτοί της μεγάλης ακίνητης περιουσίας από το εισόδημα πληρώνονται.\nΑυτό που δεν μπορέσαμε ποτέ να κάνουμε έναι ένα απλό τεστ βιοτικού επιπέδου, όπως ισχύει σε άλλες χώρες, και αποκαλύπτει το πραγματικό εισόδημα και από εκεί την φοροδιαφυγή. Ψάψνουμε λοιπόν "πατέντες" στυλ τεκμηρίων και τετραγωνικών. Ετσι δεν πάμε μπροστά.\ndem 17/02/2013 19:24:51\nΠΑΚΗΣ 17/02/2013 19:32:28\nΥπάρχει ένα νέο βιβλίο (Εκδόσεις Λιβάνη)με τίτλο: Είναι ο καπιταλισμός, ηλίθιε.\nΠαρακαλώ τους αναγνώστες να το διαβάσουν.\nΘα σας ληθούν πολλές απορίες.\nένδον 17/02/2013 20:05:10\n> δεν πρέπει να μείνει ούτε μέρα χωρίς ιατροφαρμακευτική περίθαλψη, ακόμη και (κυρίως) οι ανασφάλιστοι\nΑφαιρέστε λοιπόν και το τελευταίο κίνητρο για να ασφαλίζεται κανείς... Οι πληρώνοντες εισφορές θα επιδοτούν και αυτούς που δεν πληρώνουν. Έχετε δει καμμιά σοβαρή οικονομική έρευνα για το πόσο κοστίζει στο σύστημα υγείας μας (νοσοκομεία, φάρμακα, υλικά) η περίθαλψη μη ασφαλισμένων (χωρίς ένσημα, άποροι, λαθρομετανάστες); Στην ουσία μιλάτε για έργω κατάργηση του κοινωνικού συμβολαίου που διέπει την κοινωνική ασφάλιση. Η υγεία χρειάζεται πόρους, η ανοχή της εισφοροδιαφυγής πώς θα λύσει το πρόβλημα; Ή μήπως για να λύσουμε το πρόβλημα θα πρέπει να προσθέσουμε νέους νόμους με εύηχα ονόματα, όταν δεν μπορούν να συλλεχθούν οι ήδη υπάρχοντες;\n> Καμία ελληνική οικογένεια δεν πρέπει να μείνει ούτε μέρα χωρίς τουλάχιστον το μηνιαίο εισόδημα ενός κατώτατου μισθού.\nΚαι γιατί να επιλέξει κάποιος να εργασθεί (φανερά), αντί να εργάζεται σποραδικά (μαύρα), ενώ συνεχίζει να εισπράττει τον παραπάνω μισθό αν υλοποιηθεί το σενάριό σας; Αν ο κόσμος δεν έχει πιεστικότατο κίνητρο να παράγει, είτε εργαζόμενος, είτε επιχειρών, δεν θα ανακάμψει ποτέ μια οικονομία που βρίσκεται στα χάλια της δικής μας. Δεν έχουμε την πολυτέλεια να παράγουμε μαλθακούς πολίτες, δεν επιβιώνουμε έτσι. Χρειαζόμαστε εκατοντάδες χιλιάδες μαχητές, λιοντάρια, ύαινες, ο,τιδήποτε ξέρει να επιβιώνει σε σκληρές συνθήκες.\nΕπίσης παρακαλώ ορίστε το "ελληνική οικογένεια". Σας υπενθυμίζω ότι δεν επιτρέπονται διακρίσεις έναντι λοιπών ευρωπαίων της Ε.Ε. και ότι ο καθ' ημάς κατώτατος μισθός είναι μέτριος για αρκετές χώρες της Ε.Ε. Ετοιμαστείτε λοιπόν να επιδράμουν στα ταμεία του κράτους κατατρεγμένες οικογένειες από ρομά Βουλγαρίας, Ρουμανίας, και πολύτεκνους Τσεχίας, Πολωνίας, Λεττονίας, όπως έγινε και με τις αγροτικές συντάξεις και κάποιες προνοιακές συντάξεις του ΙΚΑ.\nΗ γνώμη η δική μου είναι ότι πρέπει να δοθεί βοήθεια στους αναξιοπαθούντες, αλλά όχι σε χρήμα: μόνο σε είδος. Συσσίτια για απόρους, κουβέρτες και ρούχα και φιλοξενία σε ξενώνες (τόσα άδεια και κατεσχεμένα ξενοδοχεία σαπίζουν) σε αυτούς που δεν έχουν θέρμανση, εκπαιδευτικά προγράμματα για ανέργους σε πραγματικές δεξιότητες (π.χ. υλοτομία, αμπελουργία, επιπλοποιία αντί λογιστικής, μάρκετινγκ, διαφήμισης).\nΕίτε μας αρέσει είτε όχι το ζητούμενο σ' αυτή τη χώρα είναι να παράγει και να μεγαλώσει το ΑΕΠ, και αυτό όταν επιδοτείται η αεργία δυστυχώς δεν γίνεται.\nΕξακολουθείτε να είστε αθεράπευτα ρομαντικός (ή ουτοπιστής). Και πολύ καλώς κάνετε από μίαν άποψη...\nakenaton @ ένδον 17/02/2013 21:13:49\n1. Ίσως δεν έγινε αντιληπτό πως αυτά που προτείνονται είναι τελείως προσωρινά και δεν λέμε να παγιωθούν νομοθετικά και μετά την ανάκαμψη.\n2. Ήδη ξεκίνησε δειλά ένα πρόγραμμα συνέχισης παροχής ιατροφαρμακευτικής περίθαλψης σε ανθρώπους που έχασαν την ασφάλισή τους. Κατά την γνώμη μου πρέπει να επεκταθεί σε όλους τους ανασφάλιστους έλληνες, παρά τα όσα γράφετε παραπάνω, λόγω εκτάκτων συνθηκών. Ακόμη και στις φιλελεύθερες ΗΠΑ, οι άποροι και ανασφάλιστοι έχουν το δικαίωμα ιατροφαρμακευτικής περίθαλψης (medicaid, medicare). Είμαι απολύτως ενήμερος για τα υγειονομικά κόστη. Σας λέγω πως με τον περιορισμό της σπατάλης σε φάρμακα, άχρηστες εξετάσεις και ιατρικές πράξεις και μόνο μπορούμε να εξοικονομήσουμε τα ποσά που χρειάζονται για την παροχή αυτή σε όσους αυστηρά την χρειάζονται.\n3. Η μαύρη εργασία δεν χτυπιέται κόβοντας τις κοινωνικές παροχές και τα επιδόματα. Τα συσσίτια και τα δημόσια υπνωτήρια δεν είναι λύσεις για περήφανους ανθρώπους και οδηγούν την κοινωνία στον εξευτελισμό και τους ανθρώπους στην απαξίωση.\nΤέλος, να σημειώσω πως το κράτος πρέπει να πάψει επιτέλους να παριστάνει τον επιχειρηματία, τον πελάτη, τον εργοδότη και τον μεσάζοντα. Ο ρόλος του είναι ρυθμιστικός και εποπτικός. Όλα όσα αναφέρετε θα μπορούσαν να λυθούν με έλεγχο από τα αρμόδια όργανα του κράτους. Η δικαιολογία πως επειδή δεν προλαβαίνουμε να οργανώσουμε το κράτος αρκετά γρήγορα ώστε να ελέγχει σωστά, αφήνουμε ανθρώπους να πεθαίνουν, να κρυώνουν, να πεινούν και να υποφέρουν για μερικές εκατοντάδες εκατομμύρια ευρώ (την στιγμή που μας έχουν δανείσει κοντά στα 400 δις ευρώ !!!!!!!!), εμένα πλέον δεν με πείθει. Όπως δεν με πείθει και ένα κράτος που πάει να αφήσει τους πολίτες του στο έλεος της ιδιωτικής ή εκκλησιαστικής ελεημοσύνης όσο καλής πρόθεσης και αν είναι αυτή (και φυσικά δεν αμφισβητώ ότι πράγματι είναι καλής πρόθεσης).\nένδον @ akenaton 17/02/2013 22:22:14\n1. Τι ακριβώς σημαίνει "προσωρινά", όταν το αν και πότε θα έλθει η ανάκαμψη είναι άγνωστο;\n2. Τα συσσίτια και τα δημόσια υπνωτήρια δεν είναι λύσεις για περήφανους ανθρώπους, αλλά δεν είμαστε κράτος που μπορεί να εγγυηθεί υπερηφάνεια στους πολίτες του. Υπερήφανοι άνθρωποι δεν ακούνε το πότε θα κάνουν δημοψήφισμα, ή το τι θα πρέπει να ψηφίσουν από γαλλογερμανικά χείλη και έντυπα. Τελούμε υπό οικονομική κατοχή και απαιτούνται πολεμικού καιρού ενέργειες. Η άποψή μου είναι ότι είμαστε αναγκασμένοι (αφού φυσικά σε κανέναν δεν αρέσει κάτι τέτοιο) να αφήνουμε ανθρώπους να κρυώνουν, να πεινούν και να υποφέρουν (όχι βέβαια να πεθαίνουν), για να γίνουν μαχητές και κυνηγοί (ηλικιωμένοι, βαριά ασθενείς και μικρά παιδιά προφανώς εξαιρούνται). Η πείνα οξύνει τις αισθήσεις ως γνωστόν. Δεν μπορούμε να επιβιώσουμε για μερικές ακόμα χιλιετίες ως έθνος με καλομαθημένους και μαλθακούς πολίτες - οικονομικές μονάδες, όταν επίκειται οικονομική κατάρρευση και περικλειόμαστε από λαούς (πιο) πεινασμένους και μαχητικούς. Θα πρέπει οι περισσότεροι να ξεχάσουμε το κράτος πατερούλη. Η χώρα που μέχρι μερικές δεκαετίες έβγαζε εμπόρους κοσμοπολίτες διεθνούς επιπέδου, δεν θα επιβιώσει με την νεολαία της να παραμένει άνεργη και αδρανής (αντί να ψαρεύει, να καλλιεργεί, μαζεύει καρπούς, να ανακυκλώνει συσκευασίες ή ο,τιδήποτε άλλο κάνουν οι μετανάστες για να βγάλουν ένα πενιχρό μεροκάματο) περιμένοντας να προσληφθεί από το κράτος με πεντάμηνη σύμβαση εποχιακού δασοπυροσβέστη ή να φιλοσοφεί στις καφετέριες πέριξ του ΤΕΙ ανθοδετικής. Όποιος δεν το βλέπει, κάνει μακροπρόθεσμα κακό και στη χώρα και στα παιδιά της. Η φράση του Κ.Κ. περί επιχειρήσεων που πρέπει να μάθουν να κολυμπούν τώρα που ρίχτηκε η χώρα στα νερά της ΕΟΚ ακούγεται συχνά στο παρόν ιστολόγιο.\nZugzwang @ ένδον 17/02/2013 21:41:57\n"Δεν έχουμε την πολυτέλεια να παράγουμε μαλθακούς πολίτες"\nΔεν καταλαβα. Δηλαδη τα μελη μιας οικογενειας που θα επιβιωνει με 586 μικτα ευρω το μηνα κινδυνευουν να γινουν "μαλθακοι πολιτες"; Τι θα τρωνε; Χαβιαρι; Με τα 586 ευρω;\nένδον @ Zugzwang 17/02/2013 22:54:18\nUncle Stgm @ Zugzwang 17/02/2013 23:29:42\nΜε τα 586 ευρω κινδυνεύουν να γίνουν συνδαιτημόνες του κ. Μέργου στο τρελό πάρτυ της κυρίας της ΕΤΕ...\nΕδώ και αρκετά χρόνια, στα χρόνια της χλιδής των μεγαλομεσαίων, χάθηκε η αίσθηση της πραγματικότητας και των αναλογιών.\nZugzwang @ Uncle Stgm 18/02/2013 00:13:42\nΚυθήριος 17/02/2013 22:00:45\nΜαζί σου εἶμαι φίλε akenaton,ἐλπίζω οἱ ἀπαντήσεις μας νά εἶναι δυναμικώτερες ἀπό δῶ κι ἐμπρός..\nΣέ εὐχαριστῶ γιά τήν ἀπάντηση.\nΙαπετός 17/02/2013 22:21:33\nΑντιγράφω από «TaXalia»\nΛαϊκό προσκύνημα στην ΠΥΛΗ ΑΞΙΟΥ\nΜπορεί, μόνιμο θέμα στα σχόλια του διαδικτύου και τα τηλεπαράθυρα να είναι η κρίση, η φτώχεια κ.λ.π., στην πράξη βλέπουμε φαινόμενα απίστευτης ευμάρειας: τρείς χιλιάδες...\nΈλληνες να διασκεδάζουν σε καζίνο των Σκοπίων με τη Πέγκυ Ζήνα κι απέξω άλλες πέντε χιλιάδες να ικετεύουν να τους αφήσουν να μπουν μέσα (!), πέντε χιλιάδες κόσμου στο καζίνο της Θεσσαλονίκης να χάνει κάθε μέρα, δέκα χιλιάδες αυτοκίνητα να πλημμυρίζουν το πάρκιγκ του Cosmos κάθε Σάββατο και την πρεμιέρα Ρουβά- Νίνο να πλημμυρίζει από κόσμο -κατάμεστη η ΠΥΛΗ ΑΞΙΟΥ- και λουλούδια.\nΠού να γινόταν κιόλας η συναυλία του Χατζηγιάννη στο Princess! Θα είχε κόσμο, που θα παρακαλούσε να δώσει 500 ευρώ "φακελάκι" στον πορτιέρη, για να τον αφήσει να μπεί στον προθάλαμο! (και πάνω από 10.000 Ελλήνων έξω από το σκοπιανό καζίνο να ψάχνουν τρόπο να μπουν).\nΤι να πεί κανείς για αυτή τη χώρα; Υπάρχει πολύς, πάρα πολύς κόσμος που φυσάει ακόμη τον παρά.\nΚυθήριος @ Ιαπετός 17/02/2013 22:59:21\nένδον @ Ιαπετός 17/02/2013 23:06:27\nΤο απόσπασμα τού TaXalia είναι ίσως υπερβολικό, αλλά δεν με εκπλήσσει.\nΤο 50-100 ευρώ για τη "μουσική διασκέδαση" μια φορά το μήνα (και τα 2-3 ευρώ για καφέδες/τσιγάρα καθημερινά) εξακολουθούν να είναι ακόμη διαθέσιμο εισόδημα για πολλούς.\nΤα χρήματα που σπαταλώνται στο καζίνο από την άλλη είναι συνήθως μαύρα και επειδή οι ανόητοι πολιτικοί μας αποφασίζουν να φορολογηθεί μέχρι εξόντωσης ό,τι μπορεί να καταγραφεί (ακίνητα, αυτοκίνητα, σκάφη), οι έχοντές τα τά καίνε διακριτικά. Επιπλέον πρέπει να σημειωθεί η πάγια φορολογική πριμοδότηση της οικονομικής ασωτίας από το πάνσοφο κράτος μας, παρά τα περί της αξίας της αποταμίευσης λεγόμενα κατά καιρούς: για ίσα και φορολογημένα εισοδήματα ενός θαμώνα καζίνο και ενός αποταμιευτή, ο δεύτερος θα πληρώνει ατέλειωτους φόρους (ακόμη και όταν δεν θα έχει εισοδήματα) για το σφάλμα του να μην τα φάει σε καζίνο, ταξίδια, και ερωτικές συντρόφους της μίας βραδιάς, αλλά να τα κάνει ακίνητα, ομόλογα ελληνικού δημοσίου (και ενδεχομένως οσονούπω τραπεζικές καταθέσεις).\nUncle Stgm @ Ιαπετός 17/02/2013 23:36:57\nΙαπετέ κυκλοφορεί πολύ "μαύρο". Το ξέρουν και δεν κάνουν τίποτε, πρόκειται για πολιτικό έγκλημα. Φαντασιώνονται μάλιστα, ότι έτσι "δίνουν ανάσες" στην "κοινωνία", δηλαδή σ' αυτους με τους οποίους συγχρωτίζονται: Τους "πελάτες".\nΗ ίδια αυταπάτη του 2008, όταν δήθεν "το μαύρο θα μας προστάτευε απο την κρίση".\nΟι "πελάτες" είναι αχόρταγοι, έτσι το βαρέλι γίνεται άπατο και μετά οι οικονομέτρες ψάχνουν "γιατί ο πολλαπλασιαστής είναι τόσο στραβός στην Ελλάδα"...\n....Μαύρο το πρωί, μαύρες ασπιρίνες και μαύρο χαρτί\nμαύρο μαύρο μαύρος Λουκιανός\nΘαλής2 @ Ιαπετός 18/02/2013 10:00:33\nZugzwang 17/02/2013 22:38:40\nΗ φραση του Κ.Κ ηταν σοφη και δυστυχως δεν την ακουσαμε! Τωρα ειναι πια αργα. Πνιγηκαμε! Με κοινωνικο κανιβαλισμο δεν προκειται ν'ανεβουμε ποτε ξανα στην επιφανεια.\nΝΤΙΝΟΣ 17/02/2013 22:57:53\nAkenaton, επειδή δεν συμφωνώ μαζί σου στα "αγροτικά", με χαρακτήρισες ως άνθρωπο όχι της υπαίθρου!\nΣε πληροφορώ ότι προέρχομαι από αγροτική περιφέρεια και επειδή έχω γνώση όλων των πτυχών και παραμέτρων του αγροτικού ζητήματος, γι' αυτό έχω και ειδική άποψη επί του θέματος!!\nΚαι βέβαια έχουν υποστεί αδικίες, αλλά δεν είναι και η πιο αδικημένη τάξη!!\nakenaton @ ΝΤΙΝΟΣ 17/02/2013 23:51:50\nΝΙΚΟΣ 17/02/2013 23:11:12\ntsakali 17/02/2013 23:34:34\nroadrunner @ tsakali 18/02/2013 00:01:31\nKαταλαβαίνω tsakali, τα ίδια με προβληματίζουν κι εμένα.\nΊσως είναι αρκετοί όσοι θέλουν μια "ίσια κοινωνία" όπως λες. Εγώ νομίζω ότι είναι όσοι μπορούν να βιοπορίζονται, χωρίς να τους δουλεύει κανείς,\nαλλά και χωρίς να δουλεύουν κανένα. Ελπίζω να σας βοήθησα tsakali.\nKarenin 17/02/2013 23:48:25\nΓεωργία 18/02/2013 00:19:44\nΑπό τα καλύτερα άρθρα του Akenaton.\nΕγώ θα ήθελα να προσθέσω στην επιχειρηματολογία του το εξής: αν διαβάσεις τα βιβλία του Κρούγκμαν, του Στίγκλιτς ακόμα και του Ρογκόφ, θα έβλεπες ότι μιλάνε για ένα οικονομολόγο, ο οποίος έχει επιβεβαιωθεί από τις εξελίξεις. Αυτός είναι ο Hyman Minsky, ο οποίος μέσω του βιβλίου με τον τίτλο "Stabilizing an Unstable Economy", απαντά και "συμφωνεί" με αυτά που έγραψε ο Akenaton.\nΓια να κατανοήσουμε τη σημερινή κρίση στην Ελλάδα, όπως και στην Ευρωζώνη, πιστεύω ότι χρειαζόμαστε μια οικονομική θεωρία μέσα από την οποία να προσεγγίζονται η δημοσιονομική κρίση, η οικονομική κρίση και η χρηματοπιστωτική αστάθεια ως εκφάνσεις της ενδογενούς δυσλειτουργίας του καπιταλιστικού συστήματος. Συμβατικές-νεοσυντηρητικές ή νεοφιλελεύθερες οικονομικές θεωρίες, που υποθέτουν εξωγενείς διαταραχές και ανωμαλίες για να εξηγήσουν οικονομικές διαταραχές στο πλαίσιο ανιστόρητων και αφηρημένων μοντέλων, έχουν περιορισμένη ως μηδαμινή ερμηνευτική ισχύ, παρά την ισχυρή ιδεολογική επίδρασή τους στον τρόπο σκέψης νεοσυντηρητικών οικονομολόγων και πολιτικών.\nΟ Minsky και σύμφωνα με τη κεντρική του ιδέα , υποστήριξε ότι η αστάθεια που προκαλείται στο χρηματοπιστωτικό σύστημα, μεταφέρεται μέσω των αγορών χρήματος και κεφαλαίου στο σύνολο του οικονομικού συστήματος, καθιστώντας τον καπιταλισμό μη άριστο σύστημα οργάνωσης των οικονομικών σχέσεων. Επίσης υποστηρίζει ότι η συστημική αστάθεια του καπιταλισμού οξύνεται από την εφαρμογή νεοφιλελεύθερων οικονομικών πολιτικών.\nΠολύ απλά: όσο δεν αλλάζουν μυαλά στην εξουσία, τότε δεν υπάρχει περίπτωση να αλλάξουμε ως κράτος.\nUncle Stgm @ Γεωργία 18/02/2013 01:06:18\nΗ παρατήρηση σας είναι εύστοχη. Ο σχετικά άγνωστος στην Ελλάδα "μετα-Κευνσιανός" Hyman Minsky (πέθανε το 1996) ανήκει στην παράδοση των "μεγάλων" του 20ου αιώνα (Simons, Schumpeter, Wassily Leontief, Michał Kalecki, John Maynard Keynes).\nΤο εντυπωσικό είναι ότι η ερμηνεία του Minsky για τις κρίσεις συγκλίνει όχι μόνον με τις ερμηνείες των νεο-κευνσιανών, π.χ. του Stiglitz και του Krugman, αλλά και του Rogoff που προέρχεται απο την νεοκλασική παράδοση.\nΜια εξέλιξη της υπόθεσης του Minsky για την εγγενή αστάθεια του κεφαλαιοκρατικού συστήματος, είναι και το περιβόητο ερώτημα του Nuriel Roubini (2011, Project Syndicate), μήπως τυχόν είχε δίκιο ο Μάρξ για τον εγγενή μηχανισμό αυτοκαταστροφής του καπιταλισμού μέσω της πτωτικής τάσης του ποσοστού του κέρδους, που τρέφεται από την ανισότητα και την υπερσυσσώρευση.\nΑλλά το ερώτημα αυτό υπερβαίνει την συστημική αστάθεια που προκαλεί δευτερογενώς το χρηματοπιστωτικό σύστημα (η κυκλοφορία) και θέτει υπό παρατήρηση την αστάθεια στον ίδιο τον μηχανισμό αξιοποίησης του κεφαλαίου, στην καρδιά της παραγωγής της (ανταλλακτικής) αξίας.\nΤο σίγουρο είναι ότι η παρούσα κρίση επαναφέρει ερωτήματα ξεχασμένα και θεωρούμενα ως "λυμένα" μετά το 1970. Και οι απαντήσεις δεν θα δοθούν απο τις θεωρίες, αλλά από την εξέλιξη των πραγμάτων, που θα αποσαφηνίσουν κάπως περισσότερο τα επόμενα χρόνια, πως λειτουργεί ο κεφαλαιοκρατικός τρόπος παραγωγής στην όψιμη φάση: Μπαίνουμε σε φάση ενός ακόμη μετασχηματισμού και μετάλλαξης του (όπως η "ρύθμιση" και το new deal το 1930 και η αντίστροφη "απορρυθμιστική" μετά το 1970); ¨Η μήπως σε μια διαδικασία παρακμής;\nΘαλής2 @ Uncle Stgm 18/02/2013 10:44:16\nΔείτε και το πρόσφατο έργο του Κώστα Γαβρά που κατ' εμέ είναι ένα ντοκυμαντέρ (με την έννοια οτι αυτή η ιστορία είναι αληθινή για τις 18 τουλάχιστον από τις 20 Παγκόσμιες υπερτράπεζες, έστω κι αν ο σκηνοθέτης για ευνοήτους λόγους αναφέρει το τυπικό, όπως και στο "Ζ", οτι " τα εμφανιζόμενα πρόσωπα και γεγονότα του έργου είναι φανταστικά")\n"Φανταστικά" όσο ο Λαμπράκης και ο Σαρτζετάκης τότε...\nΝτοκυμαντέρ δηλαδή, πάνω στον τρόπο λειτουργίας των Υπερτραπεζών σήμερα, όπου εξηγεί απλά και με σαφήνεια πως δημιουργούνται οι σημερινές κρίσεις του κεφαλαίου.\nΚι αν χρειάζεστε πιό επιστημονικά τεκμήρια διαβάστε το βιβλίο της ερευνητικής ομάδας των Γάλλων οικονομολόγων του Πανεπιστημίου της Toulouse υπό την διέυθυνση του μεγάλου οικονομολόγου François Morin με τίτλο στα Ελληνικά :"ΠΡΟΣ ΕΝΑΝ ΚΟΣΜΟ ΧΩΡΙΣ ΓΟΥΩΛΛ ΣΤΡΗΤ?"\nΕκεί θα διαπιστώσετε το κοινό συμπέρασμα όλων των σχεδόν των οικονομολόγων, πλήν εκείνων που ευθύνονται για την κρίση και ανήκουν στη λεγόμενη "Νεοφιλελεύθερη σχολή του Σικάγο", είναι οτι η κρίσεις σήμερα δημιουργούνται απο την ασυδοσία και αμέτρητη απληστία των μεγαλύτερων Υπερτραπεζών του πλανήτη (περίπου 20 τον αριθμό) που μετά το 1989 'απελευθερώθηκαν ' και μπόρεσαν να ξεφύγουν απο τις τραπεζικές εργασίες δημιουργώντας παρατήματα -κολοσσούς που σε αγαστή συνεργασία με ασφαλιστικές Υπερεταιρείες και επενδυτικά Funds, γέμισαν τον κόσμο με εικονικό χρήμα ("τοξικά ομόλογα" τα είπαν) σε σημείο που να σκάνε ακόμα και οι μεγάλες εξ αυτών όπως η Leehman brothers που στο διάβα τους συμπαρασύρουν κράτη και Ενώσεις σαν την Ευρωπαική. Οπως σωστά παρατηρεί επανειλλημένα και ο Θείος, έχουν συσσωρεύσει τεράστιο "εικονικό" κεφάλαιο 4τετράκις εκατομμύρια δολ. το χρόνο έναντι 60 τρις που είναι το Πραγματικό παραγόμενο χρήμα (ητοι 1.5% του συνολικού!!!) το οποίο αναπόφευκτα πρέπει να καταστραφεί συμπαρασύροντας προφανώς μαζί του αυτούς κυρίως που το δημιούργησαν. Ομως αυτοί για να γλυτώσουν "χρεοκωπούν" τα κράτη με τις συνένοχές τους κυβερνήσεις (καθιστώντας μέσω των οίκων αξιολόγησης ληξιπρόθεσμα τα χρέη τους) απομυζώντας το πραγματικό τους χρήμα στην απεγνωσμένη προσπάθειά τους να αποφύγουν την καταστροφή τους, αυξάνοντας σε βάρος των φτωχών ακόμα και με "παράπλευρες απώλειες", την αναλογια πραγματικού/φανταστικό χρήμα...\nUncle Stgm @ Θαλής2 18/02/2013 19:24:41\nΩστόσο, το αναπάντητο ερώτημα που επισήμανα (με την εικασία του Roubini), είναι ακριβώς αυτό:\nΤην συστημική αστάθεια την προκαλεί κατά βάση το χρηματοπιστωτικό σύστημα (οι "υπερτράπεζες", το εικονικό κεφάλαιο); Ή πρόκειται για αστάθεια στον ίδιο τον μηχανισμό αξιοποίησης του κεφαλαίου, στην καρδιά της παραγωγής της (ανταλλακτικής) αξίας;\nΗ δυναμη των επενδυτικών "υπερτραπεζών" είναι "αρρώστεια", παροδική ανωμαλία ενός κατά τα άλλα βιώσιμου καπιταλισμού; Η μήπως ένα σύμπτωμα μόνον της βαθύτερης, συστημικής "γήρανσης" αυτού του τρόπου παραγωγής που εξαντλεί τα καύσιμά του και εισήλθε στην παρακμή;\nΓεωργία @ Uncle Stgm 18/02/2013 20:37:12\nΘα σου φέρω και ένα άλλο παράδειγμα: το Γέηλ ανακάλυψε τον....νεοφιλελευθερισμό.\nΜε την έκδοση του βιβλίου με τον τίτλο «Masters of the Universe: Hayek, Friedman, and the Birth of Neoliberal Politics».\nΑν το διαβάσεις, θα δεις με έκπληξη να γίνεται κριτική στον Γκρίσπαν, στον Κλίντον κλπ, για την υποβάθμιση των πανεπιστημίων και την προώθηση των νεοφιλελεύθερων think tanks, κάτι αδιανόητο πριν μερικά χρόνια σε ότι αφορά το υπόψη πανεπιστήμιο.\nΗ εποχή Ομπάμα βλέπεις.....\nUncle Stgm @ Γεωργία 19/02/2013 01:34:44\nΓεωργία @ Uncle Stgm 19/02/2013 08:20:32\nΕΠΙΔΕΞΙΟΣ 18/02/2013 00:53:48\nΗ προγραμματική συμφωνία της τρικομματικης κυβέρνησης δεν προβλέπει\nαπολύσεις Δημοσίων Υπαλλήλων.\nΑν γίνουν αντίο ΔΗΜΑΡ απ’ την κυβέρνηση και πιθανώς να παρασύρει\nκαι μέρος του ΠΑΣΟΚ.\nΎστερα θα υπάρξουν και προσφυγές στα Δικαστήρια των απολυομένων τα όποια πιθανότατα θα αναστείλουν τις απολύσεις.\nΆλλωστε το όφελος της απομάκρυνσης 25000 Δημ. Υπαλλήλων δεν θα είναι και τόσο μεγάλο πλην του σημειολογικού και επικοινωνιακού χαρακτήρα που θα έχει.\nΤα δύσκολα για την κυβέρνηση είναι μπροστά της και οι κίνδυνοι μεγάλοι .\nΣυνεπώς πρέπει να προσέξει καλά το κάθε της βήμα .\nΓιώργος Αχαιός 18/02/2013 01:14:30\nΜακάρι να γίνουν όσα λέει το άρθρο.\nΑλλά το θεωρώ απίθανο μέσα στο μνημόνιο.\nΕίναι σα να λέμε ο παρανοικός δολοφόνος μου έδωσε μια τσεκουριά αλλά μετά προσφέρθηκε να περιποιηθεί την πληγή μου! Δεν γίνεται αυτό! Γιατί να μου δώσει την τσεκουριά τότε ευθύς εξαρχής;\nblue nile 18/02/2013 02:26:25\nΚαλές οι προτάσεις. Και απαραίτητες.\nΌμως δεν είναι οξύμωρο να υποστηρίζουν κάποιοι την απόλυτα μισανθρωπική επιβαλόμενη πολιτική του μνημονίου και μετά να υπερθεματίζουν και να ζητούν να φτιαχτεί δίκτυ προστασίας για τους αδύνατους;\nΕκτός αν περίμεναν ότι με τα μέτρα του μνημονίου δεν θα συνέβαιναν όλα αυτά.\nΗ χώρα εξακολουθεί να είναι παγιδευμένη και να είναι δέσμια μιας πολιτικής που κάθε μέρα που περνά επιδεινώνει κι άλλο τα πράγματα.\nΗ κοινωνία είναι καζάνι που βράζει υπόκωφα, όμως δεν αργεί η ώρα που θα γίνει το μεγάλο μπαμ.\nΚανένας λαός δεν μπορεί αν αντέξει αναίμακτα την μείωση κατά 25% του ΑΕΠ του όπως συντελείται εδώ.\nΗ Ισπανία στον εμφύλιο έχασε το 15% του ΑΕΠ της και η Αργεντινή πριν δέκα χρόνια έχασε το 20%.\nΔηλαδή οι καταστροφικές συνέπειες του μνημονίου ξεπερνούν έναν εμφύλιο και μαι διάσημη χρεωκοπία.\nΤο επιχείρημα ότι διαφορετικά θα ήταν χειρότερα δεν στέκει.\nΤο τώρα το σκέφτεται κανείς ότι είναι ήδη ασήκωτο για χιλιάδες οικογένειες;\nΟ λαός καλείται να κάνει όλο και μεγαλύτερες θυσίες χωρίς κανένα όφελος την ίδια στιγμή που οι βασικοί υπεύθυνοι της καταστροφής μας, κυκλοφορούν ελεύθεροι και εξαθλιώνουν τους υπόλοιπους.\nΟ Σαμαράς δεσμεύτηκε προεκλογικά να προχωρήσει σε πόθεν έσχεν όλων όσων κυβέρνησαν από το 1974 και μετά.\nΟι πολιτικοί που οι περισσότεροι από αυτούς έχουν δωροδοκηθεί από την Siemens επιβάλουν εξοντωτική φορολογία.\nΚάποτε λέγαμε ότι αν βγει το ΚΚΕ θα μας πάρουν τα σπίτια.\nΤώρα δηλαδή γίνεται τίποτα διαφορετικό;\nΗ τραγωδία των πολιτών είναι ότι το αντίπαλο δέος σε όλα αυτά είναι ο Τσίπρας και οι συνιστώσες του.\nΠου έτσι και κυβερνήσουν δεν θα είναι καθόλου απίθανο για να πάμε στην Ξάνθη να θέλουμε βίζα. Και για Λέσβο διαβατήριο.\nΗ λύση είναι μόνο μία και δεν νομίζω να υπάρχει άλλη.\nΝα θυμηθεί λίγο ο Σαμαράς το πρόσφατο αντιμνημονιακό παρελθόν του.\nΈχοντας στα χέρια του ένα έστω και πλασματικό πρωτογενές πλεόνασμα και την παραδοχή του ΔΝΤ ότι ήταν λάθος οι δημοσιονομικοί πολλαπλασιαστές να απαιτήσει αλλαγή των όρων του μνημονίου.\nΝαι να απαιτήσει...γιατί τώρα δεν μπορούν να τον απειλήσουν με τη μη είσπραξη της επόμενης δόσης από τη στιγμή που και χωρίς αυτή μπορούν να πληρώνονται μισθοί συντάξεις και προμηθευτές του δημοσίου.\nΓιατί έτσι πως πάμε δεν θα την βγάλουμε εύκολα μέχρι τις γερμανικές εκλογές.\nakenaton @ blue nile 18/02/2013 11:20:54\nblue nile @ akenaton 18/02/2013 15:45:33\nΤο να πάμε σε πρωτογενή πλεονάσματα (πραγματικά) είναι μια ορθή επιδίωξη. Άλλο όμως να επιχειρείται ένα οριακό πρωτογενές πλεόνασμα και άλλο να επιβάλλονται σε μια ήδη καθημαγμένη οικονομία περιοριστικά μέτρα 11,5 δις ώστε να δημιουργηθεί ένα ικανά μεγάλο πρωτογενές πλεόνασμα για να μπορεί να εξυπηρετείται το χρέος.\nΓιατί στην δεύτερη περίπτωση απλά μεγαλώνει η αυτοτροφοδούμενη ύφεση.\nΠαράλληλα η πελώρια σμίκρυνση των δημοσίων δαπανών επιφέρει την αντίστοιχη συρρίκνωση του ΑΕΠ.\nΛόγω των παραπάνω ο τρόπος επίτευξης του υπάρχοντος πρωτογενούς πλεονάσματος εγκυμονεί τους σπόρους μιας απίστευτης κατάρρευσης που όμοια της δεν έχει ξαναζήσει χώρα της ευρωζώνης.\nΌπως λες το μνημόνιο εξαρχής έθεσε στόχους.\nΤο θέμα είναι όμως ότι αυτοί οι στόχοι ήταν απολύτως ανέφικτοι.\nΚαι η δική μας ευθύνη έγκειται αποκλειστικά στο ότι αποδεχτήκαμε και δεσμευτήκαμε ότι θα πιάσουμε ανέφικτους στόχους.\nΗ δημόσια παραδοχή περί λάθους υπολογισμού των δημοσιονομικών πολλαπλασιαστών τα λέει όλα .\nΑκόμα και ένας πρωτοετής φοιτητής των οικονομικών ξέρει ότι μέσα σε μια τεράστια Κρίση με την ύφεση να έχει κάνει ήδη την εμφάνιση της η οριζόντια μείωση των δημοσίων δαπανών το μόνο που καταφέρνει είναι να μειώσει το ΑΕΠ , από την φορολόγηση του οποίου έρχονται τα δημόσια έσοδα.\nΕίναι σαν να θέλει κάποιος σε περιόδους ξηρασίας να αντλήσει περισσότερα νερό από πηγάδια που πλέον δεν μπορούν να δίνουν το νερό που έδιναν σε καλές περιόδους.\nΓι'αυτό καμιά λιτότητα δεν έφερε τα αναμενόμενα αποτελέσματα μέσα σε υφεσιακό περιβάλλον.\nΑλλά για να γυρίσουμε στο παρόν.\nΚατά τη γνώμη μου και μπορεί να έχω λάθος, αν συνεχίσουμε την ίδια πολιτική θα δούμε σε λίγο το ΑΕΠ να οδεύει ασταμάτητο προς συρρίκνωση της τάξης του 30%.\nΒέβαια δεν θα φτάσουμε ποτέ εκεί, θα έχει διαλυθεί το σύμπαν. Και οι κουβέντες για την όποια νέα κεντροδεξιά θα είναι μάταιες.\nΕκτός αν στην πορεία οι εταίροι μας αποφασίσουν να χρυσώσουν λίγο το χάπι και χαλαρώσουν το μνημόνιο αλλά με συνεχιζόμενη έλλειψη ανάπτυξης.\nΗ μόνη λύση αυτή τη στιγμή είναι να παρατήσουμε τις φιοριτούρες και να συγκρουστούμε με την τρόικα.\nΑλλιώς η συγκυβέρνηση, η οποία με το να μην έχει απαιτήσει την δημοσιοποίηση της λίστας της Siemens είναι έκθετη και δεν έχει την ηθική νομιμοποίηση να επιβάλει τέτοια μέτρα, θα αποδείξει ότι το μόνο που τη νοιάζει είναι να μην υποστεί ζημιά στο ίματζ της η Μέρκελ τώρα που είναι γερμανική προεκλογική περίοδος.\nΑς το ξανασκεφτούν καλύτερα οι κυβερνώντες.\nΓιατί ίσως το μεγαλύτερο κακό δεν θα είναι η διάλυση αλλά το ότι θα κληθούν να τη διαχειριστούν οι εθνομηδενιστικές αγελαίες μάζες του Αλέξη.\nnikias 18/02/2013 02:40:07\nΟι ιδέες σου εξαιρετικές για να περισωθεί έστω το ελάχιστο ζωτικό στοιχείο της ύπαρξής μας ως έθνους!\nΌπως όμως και σε άλλο κείμενό σου είπα,\nτις λογικές αυτές προτάσεις να τις απευθύνεις ΠΡΟΣΩΠΙΚΑ στον καθ΄ύλην αρμόδιο, στον Πρωυθυπουργό , μήπως επιτέλους ακούσει και σένα\nκαι όχι εκείνους που γύρω του υψηλά έχουν στήσει τείχη κολακείας παραπληροφορώντας τον για το δικό τους ώφελος ...\nμακεδων 18/02/2013 02:47:16\nορεσείβιος 18/02/2013 13:56:48\nΟ αλογογκούφης δεν είχε αύξήσει το ΑΕΠ κατά 25% σε μια βραδυά αλλάζοντας μερικούς δείκτες για να συμπεριλάβει το μαύρο χρήμα αφού δεν μπορούσε να το φορολογήσει?\nΔηλαδή έφυγε ο αέρας αλογογκούφη?\nΕνώ το δημόσιο ακόμη δεν έχει κουνηθεί ούτε χιλιοστό...Ακόμη και οι προφυλακισμένοι για κλεψιές και απάτες...μισθοδοτούνται...Και μας φταινε οι εξαποδώ ...\nΜα γελάει κανείς ή να κλαίει για τα χάλια μας...Καβαντζάραμε και τον φλεβάρη και ακόμη να κλείσει ο οργανισμός διεκδικησης ολυμπιακών του 2004...Του χρόνου θα κλείσουν 10 χρόνια απο τους Ολυμπιακούς που... έγιναν και 20 σχεδόν απο τότε που τους αναλάβαμε...Δικαιούνται και συντάξεις πλέον τα παιδιά που τους διεκδίκησαν.\nRonin 18/02/2013 15:29:35\nNεστωρίδης 18/02/2013 19:39:18\nΣυμφωνώ με τις διαπιστώσεις σου φίλε Akenaton αλλά στις προτάσεις έχεις μερικώς δίκιο γιατί όπως λέει και ο "ενδον" ΔΕΝ πρέπει να επιδοτούμε την ανεργία, η βοήθεια να είναι σε είδος και σε υπηρεσίες (τα περί υπερηφάνειας δεν νομίζω ότι ισχύουν όπως απέδειξαν τα απλωμένα χέρια για τα δωρεάν λαχανικά) με διακριτικότητα και τάξη.\nΑυτά τα μέτρα που προτείνεις να είναι προσωρινά. Πόροι μπορούν να βρεθούν απο τα αφορολόγητα λιμνάζοντα κεφάλαια Ελλήνων εδώ και στις χώρες της ΕΕ (ακόμη και στην Ελβετία με διακρατική συμφωνία). Έσοδα μπορούν να έρθουν με φορολογική αμνηστία των εισερχόμενων κεφαλαίων που θα επενδύονται παραγωγικά (θα μαζέψουμε βεβαίως ΠΑΜΕ και ΣΥΡΙΖΑ) έχοντας ένα δεκαετές σταθερό φορολογικό καθεστώς.\nΕπίσης έσοδα μπορούν να έρθουν απο τα εθνικά κληροδοτήματα και τα λιμνάζοντα αζήτητα κεφάλαια 20ετιας (και τις κληρονομιές στο κράτος).\nΠαρεπιπτόντως ας ρίξουμε μια ματιά στο πείραμα του δημάρχου του Wongel της Αυστρίας που έγινε την εποχή της ύφεσης εκεί το 1932, όπου εφάρμοσε μία οικονομική θεωρία (αντίθετη της Μαρξιστικής) περί γρήγορης κυκλοφορίας του χρήματος.\nΦοιτητης 18/02/2013 21:19:16\nΦοιτητης 18/02/2013 21:23:31\nΘαλής 18/02/2013 21:23:31\nΘείε έχοντας εντοπίσει το πρόβλημα η απάντηση κατα τη γνώμη μου είναι οτι Την συστημική αστάθεια την προκαλεί κατά βάση το χρηματοπιστωτικό σύστημα (οι “υπερτράπεζες”, το εικονικό κεφάλαιο).\nΑυτό φάνηκε καθαρά απο το γεγονός οτι τό πρόβλημα εμφανίστηκε αμμέσως μετά το 1989 και την "απελευθέρωση' των Υπερτραπεζών στη δημιουργία των πάσης φύσεως χρηματοπιστωτικών παραγώγων που κατέληξαν να είναι τοξικά στην πλειοψηφία τους.\nΜεταξύ 1939 και 1989 που δεν είναι καθόλου αμελητέο διάστημα και οι τράπεζες ήταν αυστηρά ελεγχόμενες και περιορισμένες στον τραπεζικό ρόλο τους δεν είχαμε κάποια αξιομνημόνευτη κρίση που να θέτει σε κίνδυνο το παγκόσμιο σύστημα. Φυσικά και η συστημική “γήρανση” αυτού του τρόπου παραγωγής, συμβάλλει στην ένταση της κρίσης, αλλά όπως έχει αποδειχτεί πλέον ο "καπιταλισμός" δεν είναι σύστημα αλλά η αναγκαστική κοινωνικοοικονομική εξ'έλιξη του ανθρώπινου είδους που δεν μπορεί να ανατρέψει άρδην τον τρόπο αυτής της εξέλιξης χωρίς βεβαίως να αποκλείεται να πραγματοποιεί άλματα, αρκεί αυτά να μην ξεπερνούν τις δυνατότητές του.\nΟ Καπιταλισμός κατά τον μεγάλο Ρώσο θεωρητικό φυσικό Athanasse Kardashev βρίσκεται στη βρεφονηπιακή του ηλικία.\nΜέσω αυτού ο άνθρωπος θα 'φάει ' όλον τον πλανήτη, όταν θα έχει αποικίσει το ηλιακό σύστημα. Με τον καπιταλισμό στη συνέχεια θα "φάει" και το ηλιακό του σύστημα προκειμένου να αποικίσει τον Γαλαξία κ.ο.κ.\nΗδη σε περίπου 40-50 χρόνια η πυρηνική σύντηξη υδρογόνου θα εξασφαλίζει άπειρη σε σχέση με τα σημερινά δεδομένα ενέργεια=πλούτο. Σε 100-500 χρόνια η πυρηνική σύντηξη θα είναι εφικτή και για τα βαρέα στοιχεία ακόμα και τον σίδηρο...\nΜέχρι σήμερα η επιστήμη έχει αποδείξει οτι κανένα είδος δεν εξαφανίζεται λόγω 'γήρανσης" του κοινωνικοοικονομικού συστήματος εξέλιξής του, παρά μόνο απο την επικράτηση ενός ισχυρότερου είδους, που στην περίπτωση του ανθρώπου δεν φαίνεται πουθενά στον ορίζοντα, εκτός αν μιλήσουμε για εξωγήινους, αλλά τότε μπορούμε να μιλάμε και για αγγέλους που εγώ πιστεύω οτι είναι θηλυκού γένους...\nΔρόλαπας 18/02/2013 21:46:11\nO Αρθρογράφος πολύ συνετά όρισε το Εθνικά απαράβατο και απαραβίαστο σε επίπεδο Κοινωνίας.Πολύ συνετά όρισε τις συμμαχίες -στα μάτια πολλών ετερόκλητες -ως την μόνη αξιόπιστη πρόταση προς την Κοινωνία.Ως πολιτική βάση της συμμαχίας η σύνθεση, το minimum δηλαδή της Εθνικής συννεόησης, ως ιδεολογία η ανάγκη της δημοκρατικής αλλαγής της κοινωνίας μας στην βάση του δημοκρατικού πατριωτισμού και Εθνικισμού.\nΣήμερα είναι αναγκαίο όσο ποτέ άλλοτε να τεθούν σοβαρά στον δημόσιο πολιτικό λόγο, όλες εκείνες οι άτυπες παραδοχές μιας συναίνεσης και ποιες πολιτικές ταιριάζουν στις πραγματικές μας αξίες. Το μέγιστο δε της Κοινωνικής Συναίνεσης για να πραγματωθεί επιβάλλει αυτή η διαδικασία να να μην είναι σιωπηρή αλλα να είναι συνειδητή, πεδίο γόνιμου διαλόγου, να συζητιέται,να κρίνεται,να εμπλουτίζεται και να μεταφράζεται σε πολιτικά προγράμματα.\nΟ Πολιτικός λόγος οφείλει να συμβαδίζει με την Ηθική και οι όποιες επιμέρους πολιτικές ασκηθούν να συμβαδίζουν με τις αξίες της κοινωνίας. Πάνω σε αυτή την βάση πρέπει να αναπτυχθούν οι επίσημοι και οι άτυποι θεσμοί ώστε επιτέλους να υπάρξει απτό το αίσθημα του κοινού συμφέροντος.\nΘα το πώ πιο καθαρά απο τον Αρθρογράφο απέναντι στην Ηθική Εξαχρείσωση, απέναντι στον Πνευματικό Ξεπεσμό ωχριά η κατάρρευση του βιοτικού μας Επιπέδου.Πολύ απλά γιατί Ιστορικά έχει αποδειχθεί πώς ο λαός εκείνος, το Εθνος εκείνο που διατήρησε άσβεστο τον Δημοκρατικό του πατριωτισμό μπόρεσε και να ανακάμψει.Μια στάση ζωής η οποία και δεν θα καθηλώνεται σε ότι γύρω συμβαίνει αλλά θα εξελίσσεται και προσπαθεί να το αυτό να το μεταβάλλει πρός το γενικότερο συμφέρον. Προσωπικά πιστεύω ότι η ιδεολογική αδυναμία, είναι πιο τραγική πτυχή της κρίσης που βιώνουμε σε ατομικό και συλλογικό επίπεδο και πως η διατήρηση της αξιοπρέπειας αποκτά ολοένα και βαθύτερο ηθικό - πολιτικό περιεχόμενο.\nΕίμαι πεπεισμένος πως, όταν όλα έχουν χαθεί ή μοιάζουν να έχουν χαθεί, πρέπει ήρεμα να ξαναρχίζουμε το έργο μας από την αρχή. Είμαι πεπεισμένος πως πάντα πρέπει να στηριζόμαστε στον εαυτό μας και στις δικές μας δυνάμεις, να μην περιμένουμε τίποτα από κανέναν κι έτσι να μην εισπράττουμε απογοητεύσεις. Πως πρέπει να προγραμματίζουμε, να κάνουμε αυτό που ξέρουμε και μπορούμε να κάνουμε και να ακολουθήσουμε τον δρόμο μας".\nΟμως υπάρχει και το γεγονός πως "Κάθε 'βελανίδι' μπορεί να σκέπτεται ότι μπορεί να γίνει βελανιδιά. Εάν τα βελανίδια είχαν ιδεολογία, αυτή θα ήταν ακριβώς να αισθάνονται ότι 'εγκυμονούν' βελανιδιές. Αλλά στην πραγματικότητα το 99% των βελανιδιών χρησιμεύουν για το φαγητό των χοίρων και το πολύ συμβάλλουν στην παρασκευή λουκάνικων και μορταδέλας".Δεν αρκεί λοιπόν η αποδοκιμασία του χθές ως μία υπεκφυγή απέναντι στις προκλήσεις του παρόντος αλλά απέναντι στο καθήκον ως σήμερα ξεπροβάλλει να στεκόμαστε με ειλικρινεία, πίστη και αφοσίωση. Θα είναι δε μεγαλύτερη η χαρά αν τον στείρο λόγο διαμαρτυρίας τον διαδεχθεί ένας αυθεντικός λόγος χωρίς μετατοπίσεις τέτοιες που να προκαλούν σύγχυση\nΟφείλουμε απέναντι στην Ιστορία μας να Ελπίζουμε πως ο νέος φορέας θα είναι ένας αυθεντικός φορέας ηθικής και πολιτικής αναμόρφωσης της κοινωνίας και της Πατρίδας μας.Καμιά ήττα δεν είναι οριστική αν όποιος την έχει υποστεί δεν την έχει αποδεχθεί χωρίς όμως να φείδεται κόπου και χρόνου για να παράγει υψηλό λόγο και πολιτική μη αρνούμενος τις δικές του ευθύνες, παραλλείψεις και ανεπάρκειες\nΓεωργία 18/02/2013 21:53:24\nΘα σου πω τι λέει ο Minsky:\n-Το καπιταλιστικό σύστημα σε όλες τις εκδοχές του παρουσιάζει δυσλειτουργίες με σοβαρές αποσταθεροποιητικές οικονομικές και κοινωνικές επιπτώσεις, οι οποίες δεν έχουν, ωστόσο, την ίδια ένταση και έκταση σε όλες τις χώρες και τις εκδοχές του καπιταλισμού.\n-Ο καπιταλισμός είναι ένα σύνθετο σύστημα μεταβαλλόμενων χρηματοπιστωτικών σχέσεων και αβέβαιων ροών ρευστότητας.\n-Η ιδέα της αποσταθεροποιητικής επίπτωσης της αδυναμίας εκτίμησης του πιστωτικού ρίσκου από τους δανειστές και τους δανειζόμενους. Οι δανειστές είναι κυρίως τράπεζες και χρηματοπιστωτικοί οργανισμοί υψηλής μόχλευσης. Δηλαδή, κάθε ζημιά στο ενεργητικό τους σηματοδοτεί απώλεια κέρδους για τους τραπεζίτες και τους μετόχους. Εξαιτίας της μόχλευσης, αλλά και της στρατηγικής διαχείρισης του δανειζόμενου κεφαλαίου, ο τραπεζικός δανεισμός συντελείται βάσει διαφορετικών περιθωρίων ασφαλείας, τα οποία προσδιορίζουν το ρίσκο στη συμπεριφορά του δανειστή και του δανειζομένου. Αυτό ισχύει για τη χρηματοδότηση όχι μόνο νέων επενδύσεων και τη συσσώρευση κεφαλαιακών αγαθών μιας επιχείρησης, αλλά και δημόσιων ελλειμμάτων ενός εθνικού κράτους.\nΓι'αυτό επιμένω ότι το βιβλίο του Minsky είναι σαν να γράφτηκε για την κρίση του σήμερα.\nUncle Stgm @ Γεωργία 19/02/2013 01:31:39\nΟρθόδοξος μετα-Κευνσιανός λοιπόν, αλλά έχει εμβαθύνει στις χρηματοπιστωτικές ροές, μιας και έζησε την εποχή της απορρύθμισης των "Reaganomics" και της σύντηξης της εμπορικής με την επενδυτική τραπεζική.\nΠερίπου ανάλογα πράγματα λέει και ο Κρούγκμαν (αλλά είναι πολύ νεότερος, του ταιριάζει ο όρος νεο-Κευνσιανός). Μήπως ήταν μαθητής του Μίνσκυ;\nΝΠ 18/02/2013 22:00:12\nΛέει το απλούστατο\nαπλά μέτρα για να επιβιώσει ο Έλληνας..\nτουλάχιστον οι πληττόμενοι...\n3 ή 4 στους 10....\nΕκτός ,και αν θα κερδίσουμε\nκάτι,καταστρέφοντας μικρομεσαίους , άνεργους ...γέροντες..νέους..\nQueen In Black 18/02/2013 22:16:06\nakenaton 19/02/2013 00:37:52\nΔρόλαπας 19/02/2013 07:22:44


Τα νέα καταναλωτικά πρότυπα και πώς θα επηρεάσουν την πορεία των μετοχών και των χρηματιστηρίων\nΟρισμένοι ελπίζουν ακόμα πως τελειώνοντας η πανδημία, θα επανέλθουμε στο προηγούμενο καθεστώς, στην προηγούμενη καθημερινότητα. Ας μην έχουν αυταπάτες. Δεν πρόκειται να επιστρέψουμε στην προηγούμενη κανονικότητα. Ό,τι και αν πιστεύει κάποιος πως σημαίνει αυτό.\nΩστόσο δεν θα πληγούν όλοι ισοδύναμα από την υποχώρηση του παγκόσμιου ΑΕΠ. Κάποιοι κλάδοι θα επωφεληθούν. Ποιοι; Για να τους ανακαλύψουμε, θα πρέπει να κοιτάξουμε τη μεγάλη εικόνα. Ένα σίγουρο δεδομένο είναι πως η τάση προς την ψηφιοποίηση δεν πρόκειται να σταματήσει. Τα πράγματα αλλάζουν γρήγορα και προς αυτή την κατεύθυνση των bit, όχι της φυσικής υπόστασης. Ο ψηφιακός κόσμος αποτελεί μεγάλο κομμάτι του χρόνου μας.\nΓιατί να διαβάζεις εφημερίδα σε φυσική μορφή και όχι κάποιο ενημερωτικό site; Υπάρχουν άπειρα πλεονεκτήματα της ψηφιακής μορφής ενημέρωσης. Οι πληροφορίες παρέχονται άμεσα στον αναγνώστη, διαβάζονται εύκολα και συνήθως δωρεάν, χωρίς να το κουνήσει από το σπίτι του. Μπορεί να μοιραστεί ένα άρθρο με τους φίλους του και να το σχολιάσουν.\nΗ ψηφιακή υπεροχή\nΗ δημοφιλής εταιρεία τηλεδιάσκεψης Zoom Communications (ΖΜ) είναι ένα εξαιρετικό παράδειγμα επενδυτών οι οποίοι αποδείχτηκαν διορατικοί. Η κεφαλαιοποίησή της έχει ανέλθει στα 49,3 δισεκατομμύρια δολάρια (έχει σχεδόν τριπλασιαστεί από την αρχή του έτους), παρά το ότι τα έσοδά της το 2019 ήταν μόλις 622,7 εκατομμύρια και διαπραγματεύεται με το αστρονομικό P/E της τάξης του 1.870! Η Zoom ιδρύθηκε το 2011 και εισήχθηκε στον Nasdaq μόλις πέρυσι.\nΠολλοί από τη βιασύνη τους να τοποθετηθούν, την μπέρδεψαν με μια μικρή κινεζική εταιρεία των 10 υπαλλήλων, τη ZOOM Technologies (ZOOM). Η Αμερικανική Επιτροπή Κεφαλαιαγοράς (SEC) αναγκάστηκε να επέμβει και να αναστείλει τη διαπραγμάτευσή της. Μέχρι τότε όμως οι επενδυτές είχαν εκτοξεύσει την τιμή της μέχρι και 20 φορές επάνω!\nΗ περίσταση δεν ευνόησε όλους τους on-line πάροχους υπηρεσιών. Ο ταξιδιωτικός ιστότοπος Expedia (EXPE), τον οποίο η κρίση πέτυχε εν μέσω μιας πλήρους αναδιάρθρωσης, αντιμετωπίζει τώρα προβλήματα ρευστότητας. Για να μην αναφέρουμε την αβεβαιότητα που κυριαρχεί σε όλο τον τουριστικό κλάδο.\nO κλάδος των αερομεταφορών αναμένεται να χάσει 314 δισεκατομμύρια δολάρια το 2020 από πωλήσεις εισιτηρίων, σύμφωνα με την International Air Transport Association. Δεν είναι παράξενο λοιπόν το ότι έχει συρρικνωθεί η κεφαλαιοποίησή τους αλλά το πόσο πολύ. Οι 7 μεγαλύτερες αεροπορικές στον κόσμο, δηλαδή οι Southwest Airlines (14 δισ.), Delta 12,3 δισ.), United (5,87 δισ.), International Airlines Group (4,1 δισ.), Lufthansa (3,9 δισ.), American (3,9 δισ.) και Air France (2,1 δισ.), αξίζουν σήμερα συνολικά 46,2 δισεκατομμύρια δολάρια. Όλες μαζί αξίζουν λιγότερο από τη Zoom Communications μόνη της.\nΜια ενδιαφέρουσα ιδέα για αμυντική τοποθέτηση είναι τα ETFs (αμοιβαία κεφάλαια που διαπραγματεύονται στο χρηματιστήριο ως μετοχές). Πολλοί τα θεωρούν ελκυστικά γιατί ακόμα και μια εταιρεία να πέσει σε απρόβλεπτες άσχημες εξελίξεις, ακόμα και να πτωχεύσει ξαφνικά, η ζημιά είναι πολύ περιορισμένη, αφού αποτελεί ένα ελάχιστο ποσοστό του χαρτοφυλακίου. Επίσης δεν χρειάζεται να ψάξεις ιδιαίτερα σε κλάδους όπου χρειάζεται εξειδίκευση, όπως για παράδειγμα τον φαρμακευτικό ή τον τεχνολογικό.\nΔύο ETFs που ξεχώρισαν, σχετίζονται με on-line παιχνίδια. Η VanEck Vectors Video Gaming and eSports (ESPO), διαθέτοντας 120 εκατομμύρια προς επένδυση, επιλέγει εταιρείες από όλο τον κόσμο και όλα τα μεγέθη, χρεώνοντας έξοδα διαχείρισης 0,55% ετησίως. Από την αρχή του έτους έχει ανέβει 17%. Κοντά σε αυτή τη φιλοσοφία, με μικρότερη απόδοση από την αρχή της χρονιάς (10%), έχουμε το Video Game Tech (GAMR) που εστιάζει στις εταιρείες hardware και software ηλεκτρονικών παιχνιδιών. Είναι μικρότερο σε μέγεθος (72 εκατομμύρια υπό διαχείριση), με λίγο μεγαλύτερο ετήσιο κόστος, αλλά και 1,58% μέρισμα.\nΗ τρέχουσα κρίση είναι μεγάλη και παράλληλα πρωτόγνωρη. Κάθε κρίση συνήθως είναι μεγάλη και πρωτόγνωρη. Αν δεν ήταν πρωτόγνωρες, θα μπορούσαν να είχαν προβλεφθεί και αναχαιτιστεί πριν συμβούν. Όμως, όσο προχωρά ο καιρός, αρχίζουν να φαίνονται λύσεις και διέξοδοι, ενώ δημιουργούνται νέες ευκαιρίες.\nΓι’ αυτό η ανταμοιβή για όποιον φανεί διορατικός θα είναι υψηλή. Οι περισσότεροι κατά τη διάρκεια της ζωής μας συναντούν ευκαιρίες, αλλά λίγοι έχουν το ταλέντο ή τις ικανότητες να τις αναγνωρίσουν. Ακόμα λιγότεροι θα βρουν το θάρρος να τολμήσουν να τις εκμεταλλευτούν. Είναι εύκολο να διαβάζεις τις εξελίξεις. Το δύσκολο είναι να τις καταλάβεις.\nΣτον νέο ψηφιακό χώρο που εξαπλώνεται, η ψηφιακή αποθήκευση αξίας αποκτά όλο και περισσότερο νόημα. Εκεί το bitcoin κατέχει προνομιακή θέση. Τα κρυπτονομίσματα σου παρέχουν τη μοναδική ευκολία να μεταφέρεις οικονομικές αξίες με την ίδια ευκολία που στέλνεις e-mail. Και το κυριότερο, αξιόπιστα.\nΑυτή είναι η «μαγεία» του blockchain, της τεχνολογίας πίσω από αυτό. Ότι ανακάλυψε τον τρόπο που εμποδίζει τους χρήστες να χρησιμοποιούν το ίδιο νόμισμα ή το ίδιο αρχείο, ξανά και ξανά. Δεν στέλνεις αντίγραφο. Στέλνεις το πρωτότυπο. Κανείς δεν μπορεί να φτιάξει αντίγραφο. Το bitcoin είναι το πρώτο ψηφιακό αντικείμενο που δεν μπορεί να αντιγραφεί. Στέλνοντας το ψηφιακό αρχείο σε άλλον, χάνεται από εσάς. Το κατέχει αποκλειστικά και μόνο ο παραλήπτης. Μέχρι να το στείλει και αυτός σε κάποιον άλλο.\nΔ/ντής Κτηματολογίου: Bελτιώνεται η παροχή δεδομένων σε τράπεζες\nΟι μαθητές θα μπορούν να ψηφίζουν ηλεκτρονικά στα σχολεία


Κρυμμένα μυστικά και θησαυροί – NewsAll-Ειδήσεις,Νέα,Ενημέρωση\nΚρυμμένα μυστικά και θησαυροί\nxmelas_mp812n3v 25/08/2016 Κόσμος No Comments\nΈνα παλιό ρητό λέει ότι τα καλύτερα πράγματα στη ζωή είναι δωρεάν και αυτό αποδεικνύεται από μερικά από τα πιο ωραία αξιοθέατα στον κόσμο.\nΚαι ενώ υπάρχουν κάποια πολύ γνωστά και φημισμένα, υπάρχουν επίσης κάποια κρυμμένα διαμάντια, αξιοθέατα αλλά και μέρη, τα οποία έχουν ελεύθερη πρόσβαση αν κάποιος τυχερός βρεθεί στην περιοχή που είναι. Γνωρίζατε, για παράδειγμα, ότι μπορείτε να επισκεφθείτε ένα ακατοίκητο νησί στις Μπαχάμες, όπου μπορείτε να κολυμπήσετε παρέα με… αγριογούρουνα;\n► 1. Μπαχάμες, το νησί με τα γουρούνια\nΑυτό είναι το μόνο μέρος στην Καραϊβική όπου μπορείτε να κολυμπήσετε με «προσωπικότητες» και δεν χρειάζεται να πληρώσετε ούτε μια δεκάρα. Αυτά όμως τα αστέρια δεν γνωρίζουν καν ότι είναι διάσημα. Αυτά τα γουρούνια ζουν στην άγρια φύση και αγαπούν το κολύμπι στη θάλασσα ακόμη και παρέα με ανθρώπους. Σύμφωνα με το μύθο, αφέθηκαν εκεί από ναυτικούς που είχαν σκοπό να επιστρέψουν αλλά δεν το έκαναν ποτέ.\n► 2. Ταϊλάνδη, Το Μουσείο Bangkokian\nΠρόκειται για ένα κρυφό κόσμημα σε μια πόλη όπου οι περισσότεροι θησαυροί της είναι φανεροί. Αυτό το γραφικό λαογραφικό μουσείο αποτελείται από δύο παλιά σπίτια με δωμάτια γεμάτα τέλεια διατηρημένα προσωπικά αντικειμένα που χρονολογούνται εδώ και έναν αιώνα. Φαίνεται ότι οι ιδιοκτήτες έφυγαν και δεν επέστρεψαν ποτέ.\n► 3. Σιγκαπούρη, οι κήποι δίπλα στον κόλπο\nΑυτοί οι βιοθόλοι μοιάζουν βγαλμένοι από διαστημική εποχή και τα ιδιότροπα γλυπτά είναι πολύ εντυπωσιακά ειδικά αν τα δει κανείς από κοντά. Για να τα θαυμάσετε δεν χρειάζεται να πληρώσετε κάτι ενώ κατά τη διάρκεια μιας συγκεκριμένης ώρας τα σούπερ δέντρα αστράφτουν!\n► 4. Μαρακές, πλατεία Djemaa el-Fna\nΦέρτε στο μυαλό σας θέατρο δρόμου, παιχνίδια και σόου με φίδια και μουσική, όλα σε μια πλατεία που χρησιμοποιούταν σαν τόπος δημόσιων εκτελέσεων περίπου το 1050 μ.Χ. Εξ ου και το όνομά της, που σημαίνει «συνάθροιση των νεκρών».\n► 5. Τόκιο, το πάρκο Yoyogi\nΑπό όλα τα πάρκα του Τόκιο, αυτό είναι αδιαμφισβήτητα το πιο ζωντανό. Ένα υπέροχο μέρος που μπορεί να επισκεφτεί κανείς δωρεάν και τα ηλιόλουστα Σαββατοκύριακα πολλοί συγκεντρώνονται εκεί για πικ-νικ, παιχνίδι μουσική και χορό. Η πλατεία απέναντι από το δρόμο φιλοξενεί δωρεάν φεστιβάλ τα Σαββατοκύριακα κατά τη διάρκεια του καλοκαιριού.\n11χρονος έσωσε την ζωή της αδερφής του όταν εντόπισε έναν σπάνιο όγκο …\nΤα Χριστούγεννα στις 4 γωνιές του πλανήτη μέσα από 25 φωτογραφικά κλικ …\nΤο τρομερό κινεζικό σχέδιο για την ανθρωπότητα με την καλλιέργεια τροφίμων στις ΗΠΑ που αφορά ολόκληρο τον πλανήτη …\nΗ φωτογραφία του Μίχαελ Σουμάχερ από το νοσοκομείο που πωλείται 1,2 εκατ. ευρώ …\nΠακιστάν: Βόμβα σε παιδική χαρά – «Στόχος μας ήταν οι χριστιανοί» [βίντεο] …\nΑυτό θα πει χλιδή! Δείτε το εσωτερικό του πιο ακριβού σπιτιού των ΗΠΑ που κοστίζει 250 εκατομμύρια …


"Ημέρα τη ημέρα ερεύγεται ρήμα". Η μια μέρα μεταδίδει το μήνυμά της στην άλλη μέρα. Με το στίχο αυτό στο νου μου πήγα το πρωί προς τον Άγιο Αθανάσιο όπου υπάρχουν ακόμα μερικοί δρόμοι με κήπους, καθαρές αυλές και λουλούδια.\nΠοιο είναι το μήνυμα που μεταδίδει σε μένα η σημερινή μέρα; Ζω σε μια σύγχρονη πόλη γεμάτη θόρυβο και ταραχή. Νιώθω σαν τον άσωτο που βοσκούσε χοίρους κι όταν "ήρθε εις εαυτόν" επιθύμησε να επιστρέψει στον πατέρα του. Εγώ επιθύμησα να φύγω απ΄ την πόλη και να πάω σε ένα μικρό, ήσυχο μέρος.\nΗ σύγχρονη πόλη δημιουργεί έναν τύπο ανθρώπου κενού από αισθήματα. Κάνει εντύπωση η περιγραφή του ασώτου. Ξόδεψε τα πάντα, λέει η παραβολή. Δεν σπατάλησε μόνο τα χρήματά του, αλλά ξόδεψε και τον εαυτό του. Δεν του έλειπε μόνο το ψωμί αλλά και καθετί για το οποίο ο άνθρωπος αξίζει να ζει. Ο πατέρας λέει πως ο γιος του ήταν νεκρός και ανέζησε.\nΑναρτήθηκε από Διαχειριστής στις 9:26 μ.μ. 0 σχόλια\nΟ... άνθρωπος δεν έχει τον Θεό του. Η Ελλάδα «καίγεται», αλλά αυτός φλέγεται μόνο για τις διακοπές του. Ο λόγος για τον Γιώργο Παπανδρέου, που εξαφανίστηκε πάλι, για να απολαύσει τα μπάνια του στη Σέριφο, στην πολυτελή πέτρινη έπαυλη που νοικιάζει τους θερινούς μήνες (για να... βγάζει το δάνειο) ο υπουργός του, Γιώργος Παπακωνσταντίνου, πάνω από 6.000 ευρώ την εβδομάδα! Το ωραίο είναι ότι ο πρωθυπουργός συνέχισε τις διακοπές που ξεκίνησε το περασμένο Σάββατο, κάνοντας μια ανάπαυλα προχθές, Τετάρτη, ολίγων ωρών, για να παραβρεθεί στην ορκωμοσία του νέου αστέρα της κυβέρνησης, Αγγελου Τόλκα, για να συγχαρεί την Εθνική γυναικών πόλο και να προεδρεύσει στην κυβερνητική επιτροπή. Μετά, μην τον είδατε τον... Παναή! Με ελικόπτερο πήγε (;), όπως ενημέρωσαν τη «δημοκρατία» κάτοικοι της Σερίφου, με το ταχύπλοο (;), δεν έχει και τόση σημασία, όσο η απόφασή του να την κάνει με ελαφρά πηδηματάκια γράφοντας τα πάντα στα παλιά του βατραχοπέδιλα.\nΉταν από τα παιδιά που συνηθίζομε να λέμε πως είναι αδικημένα από τη φύση, γιατί από τη γέννησή τους έχουν κάποιο κουσούρι. Ο Δημήτρης λοιπόν είχε γεννηθεί αγαθός, όχι τρελός.\nΜεγάλωνε το κορμάκι του αλλά το μυαλό του έμενε μωρουδίστικο. Δεν έμαθε ποτέ να μιλά. Έμαθε μόνο να λέει δύο λέξεις κι αυτές ήταν όταν πεινούσε, “τσιτσί”, δηλαδή κρέας, και “μαμά”, δηλαδή ψωμί. Όταν πεινούσε λοιπόν ο Δημήτρης, ζητούσε από όποιον άνθρωπο βρισκόταν μπροστά του “τσιτσί μαμά”. Από αυτές τις δυο λέξεις, τις μόνες που ήξερε, πήρε και το παρατσούκλι Τσιτσί-μαμά και μόνο μ’ αυτό το όνομα καταλάβαινε πως φώναζαν εκείνον. Το βαφτιστικό του σιγά σιγά ξεχάστηκε τελείως, μόνο οι γονείς του το θυμούνταν, χωρίς όμως ούτε κι αυτοί να το χρησιμοποιούν πολύ. Τον Τσιτσί-μαμά δεν τον πείραζαν οι χωριανοί όπως γίνεται συνήθως μ’ αυτούς τους ανθρώπους.\nΕκείνος που αποφασίζει για την τύχη μας\nΣτην επιστήμη της πολιτικής επικοινωνίας, η ψυχολογική προσέγγιση του υποκειμένου που μας ενδιαφέρει, ξεκινά πολλές από το παρουσιαστικό του. Το πρόσωπο δεν είναι απλώς ο καθρέπτης της ψυχής μας. Εξηγεί σε μεγάλο βαθμό τυχόν συμπλεγματικές παρορμήσεις, ενίοτε καλά κρυμμένες πίσω από τον μεγαλο-ιδεατισμό ενός «εγώ» που δεν εισέπραξε στη διαδρομή της ζωής που προηγήθηκε, τα χειροκροτήματα που θα περίμενε.\nΒλέποντας λοιπόν τον εικονιζόμενο μεσήλικα, με το προσεκτικά συντηρημένο μουστάκι, τα μάλλον αδιάφορα γυαλιά, και το βλέμμα που αποκαλύπτει κρυμμένα «αλάθητα» και σοφιστείες που δεν επιδέχονται αμφισβήτησης, δεν μπορείς να μην απορείς που ο συγκεκριμένος άνθρωπος καθορίζει τις τύχες των οικονομιών του πλανήτη.\nΌπως μεταδίδεται στα κατεχόμενα, κληθείς να σχολιάσει δημοσιεύματα του ε/κ Τύπου ότι αρχίζουν οι γεωτρήσεις την 1η Οκτωβρίου, ο Τ/κ ηγέτης είπε ότι "η ε/κ πλευρά δεν πρέπει να ξεκινήσει αυτή την ενέργεια" γιατί θα γίνει πονοκέφαλος για κάποιους. Έχουν ήδη αρκετούς πονοκεφάλους, πρόσθεσε, εννοώντας προφανώς την ε/κ πλευρά, δεν πρέπει να προσθέσουν άλλους, κατέληξε.\nEπιδρομή και συλλήψεις στα γραφεία S&P και Moody's στην Ιταλία\nΣτις σοβαρές χώρες, όταν θίγεται η ίδια η κρατική υπόσταση δεν κραυγάζουν ότι "Απωλέσαμε την εθνική μας κυριαρχία", αλλά δρούν ενεργητικά για να μην υπάρξει καμία αμφισβήτηση επ'αυτού: Έφοδο στα γραφεία των οίκων αξιολόγησης Standard and Poor’s και Moody’s στη Ρώμη πραγματοποίησαν οι ιταλικές Αρχές μετά τις καταγγελίες που υποβλήθηκαν σε καταναλωτικές οργανώσεις για την αναταραχή στις χρηματοπιστωτικές αγορές.\nΑναρτήθηκε από Διαχειριστής στις 8:55 π.μ. 0 σχόλια


επίσης αντικείμενο διαφωνίας. Ο ίδιος αναφέρει ότι ήταν γνήσιος Αθηναίος (Α΄ 1 και Ε΄ 26), ενώ, με βάση νόμο που ίσχυε στην Αθήνα από το 451 π.Χ., δεν θα μπορούσε να αναλάθει το αξίωμα του στρατηγού, αν και οι δύο γονείς του δεν ήταν Αθηναίοι. Όπως παραδίδει ο ίδιος (Δ' 105), κατείχε μεταλλεία χρυσού στις ακτές ανάμεσα στη Θάσο και την Αμφίπολη, στις όχθες του Στρυμόνα, περιοχή η οποία κατά την αρχαιότητα θεωρείτο τμήμα της Θράκης. Η θέση των μεταλλείων του ταυτίζεται σήμερα με την τοποθεσία Σκαπτή Ύλη. Η κατοχή των ορυχείων οφειλόταν πιθανότατα στη συγγένεια των προγόνων του με επιφανείς θράκες ηγεμόνες, οπότε θα πρέπει να γίνει δεκτή η συγγένεια του με τον Μιλτιάδη και η σύνδεση του με τους αριστοκρατικούς κύκλους της Αθήνας, καθώς μόνο ισχυρά γένη ευγενών είχαν τη δυνατότητα να συνάπτουν γάμους με ηγεμονικές οικογένειες εκτός της πόλης τους. Τη συνήθεια αυτή τερμάτισε ο νόμος του 451 π.Χ., ο οποίος περιόρισε τη δυνατότητα των πλούσιων Αθηναίων με αριστοκρατική καταγωγή να συνάπτουν συνοικέσια εκτός της πόλης τους, τα οποία μπορούσαν να οδηγήσουν στη δημιουργία συμμαχιών επικίνδυνων για το δημοκρατικό πολίτευμα. Υποστηρίχθηκε όμως και η αντίθετη άποψη, ότι δηλαδή ο Θουκυδίδης ανήκε στη νέα ανερχόμενη τάξη, η οποία αναδείχθηκε από την κυριαρχία των δημοκρατικών ιδεών και την πολιτική του Περικλή. Σύμφωνα με αυτή την εκδοχή, ο ιστορικός συγκαταλεγόταν στους δυναμικούς επιχειρηματίες, που ευνόησαν την οικονομική άνθηση της Αθήνας κατά τον 5ο αιώνα π.Χ., και τα μεταλλεία στη Θράκη αποκτήθηκαν με παραχώρηση του δήμου των Αθηναίων μετά την αφαίρεση της εκμετάλλευσης των μεταλλευμάτων του Παγγαίου από τους Θασίους το 463 π.Χ. ως τιμωρία για την αποστασία τους από την Αθηναϊκή συμμαχία. Τελείως απίθανη θεωρείται η εκδοχή του Μαρκελλίνου, σύμφωνα με την οποία ο ιστορικός απέκτησε τα μεταλλεία μετά τον γάμο του με γυναίκα από την περιοχή, καθώς αυτό, με βάση τον νόμο του 451 π.Χ., θα στερούσε από τους απογόνους του τα πολιτικά δικαιώματα στην Αθήνα.\nΟι προσωπικές αντιλήψεις του ιστορικού αποκαλύπτονται από τον τρόπο, με τον οποίο αντιμετωπίζει τις δύο χαρακτηριστικότερες προσωπικότητες της εποχής του, τον Περικλή και τον Αλκιβιάδη. Ο Περικλής παρουσιάζεται ως πρότυπο ηγέτη, ο οποίος κυβερνά με την πλήρη έννοια του όρου, καθοδηγώντας τους Αθηναίους προς τη λήψη των ορθότερων αποφάσεων. Ο θάνατος του οδήγησε στη δραματική αλλαγή των συνθηκών του πολέμου και στην τελική κατάρρευση της αθηναϊκής ηγεμονίας, αποδεικνύοντας τη βαρύτητα που αποδίδει ο Θουκυδίδης στην αξία της προσωπικότητας για την εξέλιξη της ιστορίας. Ο Αλκιβιάδης παρουσιάζεται επίσης ως μια χαρισματική προσωπικότητα. Αν και δεν διακρινόταν από τις ίδιες ηθικές αρχές και τους υψηλούς στόχους του Περικλή, ήταν εξαιρετικά ικανός, όπως αποδείχθηκε από τις πολιτικές και στρατηγικές κινήσεις και την ευφυέστατη ρητορία του. Ίσως, εξάλλου, ο Αλκιβιάδης και ο Θουκυδίδης να συναντήθηκαν κατά την εξορία τους στη Θράκη, όπου είχαν καταφύγει και οι δύο κατά τα τελευταία χρόνια του πολέμου. Η προσδιορισμός των πολιτικών πεποιθήσεων του Θουκυδίδη δεν είναι εύκολος, καθώς ο ιστορικός, ως υπόδειγμα αντικειμενικότητας, αποφεύγει οποιαδήποτε έκφραση προσωπικών προτιμήσεων ή δυσαρέσκειας, βασισμένη στην ατομική του διάθεση και όχι σε αντικειμενικά και λογικά θεμελιωμένα κριτήρια. Ωστόσο κάποια σχόλια του οδηγούν στο συμπέρασμα ότι είναι ορθότερη η άποψη, η οποία τον συνδέει με την αριστοκρατική παράταξη. Ο Θουκυδίδης είναι βέβαια ένας υμνητής της Αθηναϊκής δημοκρατίας, όπως όμως αυτή λειτουργούσε την εποχή που ο Περικλής διατηρούσε τον απόλυτο έλεγχο της πόλης. Το πολίτευμα αυτό, όπως έγραψε ο ίδιος ο ιστορικός, ήταν «λόγω μεν δημοκρατία, έργω δε του πρώτου ανδρός αρχή» (Β' 65). Φαινομενικά την εξουσία είχε ο δήμος, ο οποίος όμως και οδηγείτο στη λήψη των σωστών αποφάσεων από τη χαρισματική προσωπικότητα ενός λαμπρού ηγέτη. Έτσι ο Θουκυδίδης φαίνεται να ερμηνεύει το πολίτευμα της Αθήνας μέσα από την προοπτική ενός θιασώτη της κυριαρχίας των αρίστων. Όταν μετά τον θάνατο του Περικλή η δημοκρατία μετατράπηκε σε οχλοκρατία και ο δήμος, παρασυρόμενος από ανεύθυνους και απερίσκεπτους δημαγωγούς, διέπραξε σωρεία πολιτικών σφαλμάτων, ο Θουκυδίδης καυτηρίασε την ανικανότητα των ηγετών να καθοδηγήσουν σωστά το πλήθος και την τάση τους να φέρονται από τις επιδημίες της μάζας και να κολακεύουν τη λαϊκή πλειοψηφία.\nΕίναι βέβαιο ότι η πολιτική δράση είχε απασχολήσει τον Θουκυδίδη. Ο ίδιος εξάλλου αποδίδει στον Περικλή τον βαρύ απαξιωτικό χαρακτηρισμό του «ἀχρείου» (Β΄ 40) για όποιον αποφεύγει την ενασχόληση με τις υποθέσεις της πόλης. Εκείνη την εποχή, καθώς τα περισσότερα αξιώματα του δημοκρατικού πολιτεύματος απονέμονταν με κλήρωση, ένας φιλόδοξος νέος μπορούσε να επηρεάσει τα κοινά κατ' αρχάς συμμετέχοντας ως ομιλητής στις συνεδριάσεις της Εκκλησίας του Δήμου και στη συνέχεια επιδιώκοντας την εκλογή του στο αξίωμα του στρατηγού, μία από τις λίγες θέσεις που απονέμονταν με ψηφοφορία. Κατά τη νεότητα του, σε ηλικία περίπου είκοσι πέντε με τριάντα ετών, ο ιστορικός βίωσε την έναρξη και τα πρώτα χρόνια του πολέμου, έλαβε μέρος στις θυελλώδεις συνεδριάσεις της Εκκλησίας του Δήμου κατά την αποστασία των Μυτιληναίων και την πολιορκία των Πλαταιών και επιβίωσε από τις συνεχείς επιδρομές των Λακεδαιμονίων στην ύπαιθρο της Αττικής και τον φοβερό λοιμό, από τον οποίο πάντως ασθένησε και ο ίδιος.\nΜόλις έφθασε στη νόμιμη ηλικία, ο Θουκυδίδης ανέλαβε τη διεξαγωγή των επιχειρήσεων στη Θράκη (424 π.Χ.), καθώς οι προσωπικές σχέσεις του με την περιοχή τον καθιστούσαν τον πλέον κατάλληλο Αθηναίο γι' αυτή την αποστολή. Είναι πολύ πιθανό ότι, προτού του ανατεθεί μια τόσο σημαντική ευθύνη, είχε ήδη λάβει μέρος σε άλλες εκστρατείες. Ειδικά ο τρόπος, με τον οποίο παραθέτει τις επιχειρήσεις του στρατηγού Δημοσθένη στην Αιτωλία, το 426 π.Χ., δίνει την εντύπωση ότι υπήρξε αυτόπτης μάρτυρας, συμμετέχοντας στο εκστρατευτικό σώμα που έστειλαν οι Αθηναίοι στην περιοχή. Ίσως όμως οι πληροφορίες του οφείλονται σε φιλική σχέση με τον Δημοσθένη, ο οποίος ενδεχομένως έδινε στοιχεία στον ιστορικό, καθώς οι επιχειρήσεις του παρουσιάζονται συχνά με αρκετές λεπτομέρειες.\nΗ εξορία του ιστορικού τελείωσε όταν, μετά το τέλος του πολέμου (404 π.Χ.), εκδόθηκε ψήφισμα, το οποίο επέτρεπε την επιστροφή όλων των εξόριστων. Ειδικά για τον Θουκυδίδη ίσως εκδόθηκε νωρίτερα ειδικό ψήφισμα, το οποίο είχε προταθεί στους Αθηναίους από τον Οινόβιο. Είναι βέβαιο ότι ο ιστορικός επανήλθε στην πόλη του, καθώς ο ίδιος αναφέρει ότι αντίκρισε κατεδαφισμένα τα τείχη του Πειραιά (Α΄ 93), μετά όμως από σύντομη παραμονή πιθανώς επέστρεψε στη Θράκη, όπου ζούσε ήδη επί δύο δεκαετίες. Εξάλλου είναι λογικό να υποτεθεί ότι διαφωνούσε τόσο με το καθεστώς των Τριάκοντα τυράννων που επιβλήθηκε αρχικά στην πόλη, όσο και με το δημοκρατικό πολίτευμα που το διαδέχθηκε και δεν έμοιαζε με τη δημοκρατία του Περικλή. Ο ακριβής χρόνος και ο τόπος του θανάτου του παραμένει άγνωστοι. Από μια αναφορά που κάνει στον βασιλιά της Μακεδονίας Αρχέλαο, του οποίου τη βασιλεία αντιμετωπίζει ως τελειωμένη, προκύπτει ότι ζούσε το 399 π.Χ., έτος θανάτου του Αρχέλαου. Δεν αναφέρεται όμως στην ανοικοδόμηση των τειχών από τον Κόνωνα το 394 π.Χ., οπότε μπορεί να υποτεθεί ότι εκείνο το έτος ο Θουκυδίδης ήταν νεκρός. Ίσως να ήταν νεκρός ήδη από το 396 π.Χ., καθώς, στην παρέκβαση που κάνει για το ηφαίστειο και τις εκρήξεις του (Γ΄ 116), δεν κάνει λόγο για τη μεγάλη έκρηξη της Αίτνας που συνέβη εκείνο το έτος. Πεθαίνοντας, άφησε το έργο του ημιτελές. Η διήγηση σταματά απότομα στο 411 π.Χ., ενώ το Η' βιβλίο δεν περιλαμβάνει δημηγορίες, οι οποίες αποτελούν το κυριότερο γνώρισμα του τρόπου γραφής του Θουκυδίδη και διανθίζουν όλο το υπόλοιπο έργο του. Η παράδοση αναφέρει την ύπαρξη μιας κόρης του μεγάλου ιστορικού, η οποία συντήρησε και διαφύλαξε τα γραπτά του, ενώ υποστηρίχθηκε ότι προέβη ακόμα και σε παρεμβάσεις και προσθήκες στο κείμενο.\n(1) Θουκυδίδης: ΙΣΤΟΡΙ Α'.\nΑν δεν Ανυψωθούμε, πετώντας όλες τις δεσμεύσεις με τους κόσμους των ψευδαισθήσεων, Προς τον Καθαρό Ουρανό της Ελευθερίας, αν δεν ΑΠΕΛΕΥΘΕΡΩΘΟΥΜΕ, δεν θα μπορέσουμε ποτέ ΝΑ ΑΝΑΔΥΘΟΥΜΕ ΣΤΟ ΕΡΕΒΟΚΤΟΝΟ ΦΩΣ, στην ΑΛΗΘΙΝΗ ΠΡΑΓΜΑΤΙΚΟΤΗΤΑ (όχι αυτό που νομίζουμε Πραγματικότητα), Όπου ΟΛΑ ΕΙΝΑΙ ΕΝΑ ΚΙ ΟΛΑ ΕΙΝΑΙ ΘΕΙΑ.\nΣε κάθε περίπτωση η φύση δεν σταματά ποτέ να μας εκπλήσει…!


Boss Bottled 20 Anniversary Edition EDT 50ml για άνδρες | Venera.gr\nBarcode του προϊόντος: 3614225309151\nBoss Bottled 20 Anniversary Edition της μάρκας μόδας Hugo Boss είναι ένα ξύλο-ανατολίτικο άρωμα για άνδρες.\nΤο φρέσκο άρωμα αυτού του αρώματος ενεργοποιεί. Το άρωμά του δημιουργείται από μια πλούσια σύνθεση και είναι κατάλληλο για κάθε μέρα. Οι νότες κορυφής του αρώματος είναι κυρίως φρουτώδες, αποτελούμενο από ένα αρωματικό κοκτέιλ μήλου, δαμάσκηνου, λεμονιού, περγαμόντου, βρύου και γερανιού. Το ανατολίτικο άρωμα στην καρδιά του αρώματος προέρχεται από ζεστές νότες από κανέλα, μαόνι και γαρίφαλο. Διάφορες ξυλώδεις νότες σανταλόξυλου, ελιάς, ξύλου κέδρου και βετιβέρ συνδυάζονται με σαγηνευτική βανίλια και αποτελούν τη βάση του αρώματος που θα νιώσετε στο δέρμα σας για μεγάλο χρονικό διάστημα.\nΤο άρωμα διατίθεται σε καθαρό και κομψό μπουκάλι, χαρακτηριστικό του μινιμαλιστικού στιλ της μάρκας.\nΚορυφαίες νότες: μήλο, δαμάσκηνο, λεμόνι, περγαμόντο, βρύα, γεράνι;\nΜεσαίες νότες: κανέλα, μαόνι, γαρίφαλα;\nΒασικές νότες: σανταλόξυλο, ξύλο ελιάς, ξύλο κέδρου, βετιβέρ, βανίλια.


GHB: Tο ναρκωτικό του βιασμού - Enimerotiko.gr\nGHB: Tο ναρκωτικό του βιασμού\nby Ευαγγελία Λούτσου 20/06/2019 21:10 937\nGHB: Το ναρκωτικό του βιασμού. Το επεισόδιο της σειράς του Open, «Ου φονεύσεις», που προβλήθηκε την Τετάρτη 19 Ιουνίου είχε σαν θέμα το ναρκωτικό GHB ή όπως έχει γίνει γνωστό «Το ναρκωτικό του βιασμού».\nΤι είναι το GHB\nΓνωστό απλά ως «G», το ηρεμιστικό αναισθητικό που παρασκευάστηκε τη δεκαετία του ’20 δημιουργεί ανεβασμένη διάθεση και μπορεί να αυξήσει τη σεξουαλική ορμή, όταν λαμβάνεται στις σωστές δόσεις. Ωστόσο, η λάθος δόση κάνει την ουσία τοξική.\nΥπάρχει αιτία που το GHB και το ομόσταβλό του ναρκωτικό GBL είναι γνωστά ως τα «ούρα του Σατανά».\nΈνα άοσμο, ελαιώδες υγρό που έχει ελαφρώς αλμυρή γεύση, το GHB αναπτύχθηκε στις ΗΠΑ ως προεγχειρητικό φαρμακευτικό σκεύασμα που βοηθούσε τους ασθενείς να κοιμηθούν πριν από την εγχείρηση. Ωστόσο αργότερα αποσύρθηκε λόγω των ανεπιθύμητων παρενεργειών του. Τη δεκαετία του ’80, οι bodybuilders το χρησιμοποιούσαν λόγω της ικανότητάς του να τονώνει την αυξητική ορμόνη στο σώμα.\nΤο ναρκωτικό του βιασμού\nΣτη διάρκεια της δεκαετίας του 2000, υπό την επωνυμία «υγρή έκσταση», το GHB έγινε η δημοφιλής εναλλακτική λύση του MDMA. Ήταν φθηνό, εύκολο να το βάλεις στα κλαμπ σε φιαλίδια Muji ή σε εκείνα τα μικρά μπουκαλάκια.\nTο GHB είναι κοινώς γνωστό ως το «ναρκωτικό του βιασμού», έπειτα από την αύξηση του αριθμού των αναφορών ότι χρησιμοποιήθηκε από σεξουαλικούς παραβάτες ως ισχυρό ηρεμιστικό μέσα στα ποτά των γυναικών προτού τις βιάσουν.\nΤο 2003, το GHB απαγορεύτηκε μετά από δυο υποθέσεις που είδαν το φως της δημοσιότητας και αφορούσαν το ναρκωτικό. Πρώτα, ο Welshman David Meachen καταδικάστηκε σε 10 χρόνια φυλάκιση. Είχε συναντήσει μια γυναίκα σε ένα μπαρ, έριξε στο ποτό της το ναρκωτικό και τη βίασε.\nΈπειτα, ο κατά συρροή βιαστής Lea Shakespeare καταδικάστηκε σε 10 φορές ισόβια αφού αποκαλύφθηκε ότι είχε ρίξει GHB στα ποτά τριών εκ των θυμάτων του.\n18/01/2022 18:58 18/01/2022 18:59 118\n18/01/2022 18:41 18/01/2022 19:07 190\n11/01/2022 11:20 232\n06/01/2022 13:03 408\nGHBΒΙΑΣΜΟΣΓΥΝΑΙΚΕΣΝΑΡΚΩΤΙΚΑΤΟ ΝΑΡΚΩΤΙΚΟ ΤΟΥ ΒΙΑΣΜΟΥ


Άννα Ντουντουνάκη: «Προσευχόμουν να λειτουργεί η πισίνα και να έχουν λεφτά για να βάλουν πετρέλαιο» – ΝΕΟΙ ΟΡΙΖΟΝΤΕΣ\nΆννα Ντουντουνάκη: «Προσευχόμουν να λειτουργεί η πισίνα και να έχουν λεφτά για να βάλουν πετρέλαιο»\n25 Δεκεμβρίου 2021 10:37\nH Άννα Ντουντουνάκη, η κορυφαία Ελληνίδα κολυμβήτρια μιλάει στον Γιάννη Κάρμα και το ertnews.gr σε μία συνέντευξη εφ’ όλης της ύλης.\nΗ Ντουντουνάκη, στην Ολυμπιάδα του Τόκιο έχασε την πρόκριση στον τελικό για ελάχιστα κλάσματα του δευτερόλεπτου, μοιράζοντας παράλληλα υπερηφάνεια και χαμόγελα σε όλους τους Έλληνες, οι οποίοι δάκρυσαν μαζί της.\nΣε μία αποκαλυπτική συνέντευξη μιλάει για την προετοιμασία πριν τους αγώνες, για τα «παράπονα» που έχει από την πολιτεία αλλά και για τις στιγμές που σκέφτηκε να εγκαταλείψει τον αθλητισμό. Ακόμα, αναφέρεται στην στήριξη που είχε από τους γονείς της, την νομική επιστήμη που θέλει να ακολουθήσει αλλά και τον νέο της σύλλογο τον Παναθηναϊκό.\nH περίοδος του Covid, πόσο πολύ και με ποιον τρόπο επηρεάζει μια αθλήτρια που κάνει πρωταθλητισμό;\n«Εμένα προσωπικά, ο κορονοϊός με επηρέασε στην πρώτη καραντίνα. Δεν μπορούσα να κάνω καλή προπόνηση. Ήταν μία πολύ δύσκολη περίοδος για εμένα, μιας και ετοιμαζόμουν για τους Ολυμπιακούς Αγώνες. Τότε δεν ήξερα ότι θα αναβληθούν. Σε εμάς τους κολυμβητές, που χρειαζόταν η πισίνα τα πράγματα ήταν πολύ δύσκολα. Δεν μπορούσα να αναπληρώσω την χαμένη ώρα της πισίνας με 1 ώρα τρέξιμο. Ήμουν σε μία κορυφαία κατάσταση τότε. Η προετοιμασία μου ήταν σκληρή. Και όλα αυτά «γκρεμίστηκαν» τότε. Μετά το καλοκαίρι, είχε περάσει όλο αυτό. Αποφάσισα πως δεν θα ξανασχοληθώ με το τι λένε οι ειδήσεις. Με ενδιέφερε μόνο η προπόνηση μου και να δίνω το 100%. Τίποτα άλλο. Είχα κλείσει τα αυτιά μου».\nΠόσο εύκολο όμως ήταν να «κλείνεις τα αυτιά σου» με την πορεία της πανδημίας ολοένα να αυξάνεται;\n«Σίγουρα ήμουν επηρεασμένη. Κυρίως ψυχολογικά. Ωστόσο ήταν δύο διαφορετικά πράγματα. Το ένα είναι επάγγελμα. Το άλλο αφορούσε την κοινωνία. Για μένα ήταν πολύ δύσκολο. Αλλά η Ολυμπιάδα και η προετοιμασία μου γι’ αυτήν ήταν κόπος πολλών χρόνων. Έτσι αποφάσισα να προσέξω και να μένω όσο το δυνατόν ανεπηρέαστη και προσηλωμένη μόνο στην προπόνηση. Το πιο δύσκολο πράγμα για μένα ήταν να προσπαθώ να βγάζω όλα τα τεστ του κορονοϊού αρνητικά. Έπρεπε να προσέχω πολύ. Ειδικά λίγο πριν την Ολυμπιάδα. Φορούσα μάσκα μέσα στο σπίτι μου. Έμενα κλεισμένη στο δωμάτιο μου. Δεν έβγαινα έξω για μία βόλτα. Και αυτό μου έλειπε. Αλλά ήμουν προσηλωμένη στον στόχο μου. Προστάτευα τον εαυτό μου. Βέβαια, όλο αυτό επηρέαζε και τους γύρω ανθρώπους που με έβλεπαν. Όλοι όμως ήταν προσεκτικοί. Ο μπαμπάς μου ήρθε να με δει πριν τους Ολυμπιακούς από τα Χανιά και με έβλεπε εξ ‘αποστάσεως. Αυτό για μένα ήταν το χειρότερο, αλλά τα καταφέραμε».\nΛόγω του Covid, δεν έκανα σωστή προετοιμασία. Δεν πήγα στο εξωτερικό να κάνω υψόμετρο. Δεν έκανα τα σωστά πράγματα που είχα στο μυαλό μου για να είμαι απόλυτα έτοιμη στην Ολυμπιάδα».\nΠώς είναι μία μέρα της Άννας;\n«Αν έχω διπλή προπόνηση, ξυπνάω το πρωί και κάνω περίπου 90-120΄προπόνηση. Στην συνέχεια πηγαίνω σπίτι μου να ξεκουραστώ, να φάω το πρωινό μου και να κοιμηθώ. Το μεσημέρι κάνω άλλες δύο με δυόμιση ώρες προπόνηση. Αν έχω και γυμναστήριο άλλα 90′. Το βράδυ που γυρνάω σπίτι είτε διαβάζω, είτε ξεκουράζομαι. Ανάλογα την περίσταση».\nΟι υποδομές στην Ελλάδα και το κολυμβητήριο των Χανίων σε σχέση με την Ευρώπη, πώς είναι;\n«Δεν έχω επικοινωνία με τους πολιτικούς. Μία φορά στα 5 χρόνια. Μόνο στις επιτυχίες. Δεν έχουμε την προσοχή από την Πολιτεία. Δεν τους ενδιαφέρουμε. Και το θέμα, δεν είναι να «κοιτάνε» μόνο εμάς. Τους πρωταθλητές. Θα έπρεπε η προσοχή τους να είναι στραμμένη στις νεότερες γενιές για να τους βοηθήσουν να φτάσουν σε ένα επίπεδο. Σαν αυτό που βρισκόμαστε σήμερα εμείς.\nΗ πολιτεία στρέφει την προσοχή της μόνο εκεί που πηγαίνουν τα χρήματα. Στην κολύμβηση δεν έρχονται. Πηγαίνουν σε άλλα αθλήματα. Γι’ αυτό δεν έχουμε και την δέουσα προσοχή. Βέβαια, δεν φταίει μόνο η Πολιτεία. Και τα ΜΜΕ έχουν μεγάλο μερίδιο ευθύνης. Τα δικά μας αθλήματα, τα θυμόμαστε μόνο όταν έχουν επιτυχία. Αυτό δεν είναι ωραίο».\nΠώς είναι το κλίμα σε άλλες χώρες, με βάση αυτά που σου έχουν πει συναθλήτριες σου στο εξωτερικό;\n«Οι υποδομές εκεί, δεν έχουν καμία σχέση με την Ελλάδα. Είναι η μέρα με τη νύχτα. Στα Χανιά, όσο ήμουν στο σχολείο τρία χρόνια, δεν λειτουργούσε η μεγάλη πισίνα και κολυμπούσα στην μικρή. Ήμασταν 20 άτομα σε κάθε διαδρομή. Προσευχόμουν την επόμενη μέρα να λειτουργεί η πισίνα και να έχουν λεφτά να βάλουν πετρέλαιο. Το καλοκαίρι ήμουν σε αγώνα στην Ιταλία. Δεν μπορώ να σου περιγράψω πως συμπεριφέρονταν στην κορυφαία Ιταλίδα κολυμβήτρια. Έξω από το κολυμβητήριο είχαν πανό κτλ. Στην Ελλάδα βλέπεις κάτι τέτοιο; Όχι! Μόνο στους ποδοσφαιριστές και στο… «survivor»!\nΓια την εμπειρία των Ολυμπιακών Αγώνων και την «χαμένη» πρόκριση στον τελικό για ελάχιστα κλάσματα, πώς ένιωσες;\n«Έτσι είναι το άθλημα μας και γι’ αυτό είναι δύσκολο να διακριθείς. Ψυχολογικά ήταν δύσκολο για μένα. Ωστόσο από την επόμενη μέρα, διαπίστωσα πως αυτά που πέτυχα μέσα στο 2021 ήταν εξαιρετικά και είχα πετύχει τους στόχους μου. Μου μένει πίκρα που αποκλείστηκα για λίγο από τον τελικό, αλλά μόνο ευγνώμων είμαι με αυτά που πέτυχα».\nΓια το 2022, ποιοι είναι οι στόχοι σου;\n«Μέσα στην νέα χρονιά έχω το Παγκόσμιο Πρωτάθλημα τον Μάιο και το Πανευρωπαϊκό τον Αύγουστο. Πριν από δύο χρόνια δεν είχα αγώνες λόγω covid και τώρα έχουμε άπειρους. Βήμα – βήμα, σε αυτούς τους δύο αγώνες στοχεύω».\nΠλέον, αισθάνεσαι το «πρέπει» για διάκριση;\n«Με «πιέζουν» λίγο οι προσδοκίες του κόσμου. Γι’ αυτό δεν λέω πολλά. Θέλω να μένω συγκεντρωμένη χωρίς να πιέζομαι. Με ηρεμεί πολύ ο προπονητής μου και στο τέλος τα καταφέρνω».\nΠόσο δύσκολο είναι να είσαι απόλυτα προετοιμασμένη την μέρα που πρέπει, την ώρα που πρέπει για να πετύχεις;\n«Είναι πολύ αγχωτικό. Παλεύεις πολλά χρόνια για μία στιγμή που κρατάει ένα λεπτό. Περίμενα 5 χρόνια, πάλεψα 5 χρόνια για να κολυμπήσω στους Ολυμπιακούς του Τόκιο ένα λεπτό μία συγκεκριμένη ημέρα. Εσύ, σαν αθλητής, πρέπει να φροντίσεις αυτή την μέρα όλα τα πράγματα να είναι υπέρ σου. Βέβαια, δεν μπορείς να τα ελέγξεις όλα. Σε αυτό το κομμάτι τα έχω καταφέρει. Στους τελευταίους μεγάλους αγώνες κατάφερα να είναι όλα υπέρ μου. Και είναι κάτι που θεωρώ πως πρέπει να το έχει οποιοσδήποτε κάνει πρωταθλητισμό. Πρέπει να μπορείς να λειτουργείς σωστά υπό πίεση την κατάλληλη στιγμή. Σε μένα έχω παρατηρήσει πως αυτή η σκέψη, αυτή η πίεση πως αυτή είναι η στιγμή μου, λειτουργεί ευεργετικά. Με κάνει να συγκεντρώνομαι».\nΈχει σκεφτεί ποτέ να τα παρατήσεις για οποιονδήποτε λόγο;\n«To έχω σκεφτεί πολλές φορές. Το σκέφτηκα και μετά τους Ολυμπιακούς. Το σκέφτομαι και τώρα να σου πω την αλήθεια. Ο λόγος δεν έχει να κάνει με τις οικονομικές απολαβές. Είμαι ρομαντική. Το έκανα πάντα γιατί μου αρέσει. Προφανώς και όλοι έχουμε ανάγκη τα λεφτά. Ο καλύτερος στον κόσμο να είσαι στο κολύμπι, δεν εξασφαλίζεις τίποτα στην ζωή σου. Κανείς δεν θα σε θυμάται. Δεν θα πάω σε μία δουλειά και θα πουν, «Α, ήρθε η Άννα, ας την προσλάβουμε. Αυτό είναι και το κακό με την πολιτεία. Θεωρώ γι’ αυτό πολύ σημαντικό το κράτος εκτός από το να παρέχει προνόμια σε μαθητές -αθλητές για την είσοδο τους στο Πανεπιστήμιο να τους παρέχει και προνόμια στην μετέπειτα ζωή τους, όπως παραδείγματος χάρη να επαναφέρει τον διορισμό στο δημόσιο, καθώς αυτή τη στιγμή δεν παρέχεται τίποτα σε αυτό το επίπεδο».\nΓια το αν θέλεις ποτέ να ασχοληθείς με την προπονητική;\n«Δεν έχω σκεφτεί να είμαι προπονήτρια. Αν σταματήσω, λογικά θα φύγω από τον αθλητισμό. Έχω σκεφτεί πολλά. Είμαι μπερδεμένη ακόμα. Έχω σπουδάσει, ακόμα ασχολούμαι με την νομική και προσπαθώ να εμπλουτίσω τις γνώσεις μου. Ιδανικά θέλω να ασχοληθώ με την νομική. Βέβαια, αν μπορώ να συνδυάσω και το κολύμπι και την νομική για να βοηθήσω με τις γνώσεις μου τα νέα παιδιά. Αλλά ακόμα δεν ξέρω τίποτα. Δεν έχω αποφασίσει».\nΠόσο εύκολο είναι για ένα παιδί 15-16 χρονών να συνδυάσει πρωταθλητισμό και σπουδές όπως εσύ;\n«Ακούγεται πολύ δύσκολο. Αλλά δεν είναι. Αν έχεις βάσεις από μικρός, μπορείς να τα καταφέρεις. Δεν είναι βουνό. Πάντα διάβαζα, σε όλες τις τάξεις. Ήμουν συνεπής στο σχολείο. Όταν έφτασα Γ’ Λυκείου ήμουν έτοιμη. Κάθε χρονιά βελτιωνόμουν και στο κολύμπι και στα μαθήματα. Οι γονείς μου με έχουν στηρίξει πολύ οικονομικά και χωρίς αυτούς δεν θα είχα καταφέρει τίποτα. Είναι οι μεγαλύτεροι θαυμαστές μου. Μέχρι να φτάσω να αγωνίζομαι σε διεθνές επίπεδο, οι γονείς μου πλήρωναν τους αγώνες μου στο εξωτερικό. Αυτό μου έδινε κίνητρο να γίνομαι καλύτερη για να τα καταφέρω».\nΓιατί κολύμβηση και όχι άλλο άθλημα;\n«Εμένα με κέρδισε η συγχρονισμένη κολύμβηση. Μου άρεσε το θέαμα. Έχω περάσει από πάρα πολλά αθλήματα. Τέννις, ρυθμική, μπαλέτο, στίβο. Πολλά. Με κέρδισε όμως ο υγρός στίβος».\nΓια την κακοποίηση των γυναικών, που το φαίνομενο έχει όξυνση τον τελευταίο καιρό;\n«Για να προστατευτείς πρέπει να είσαι ενημερωμένος. Για να μπορείς να βάλεις όρια. Το έγκλημα θα υπάρχει παντού. Πρέπει να προστατεύσεις τον εαυτό σου. Οι γονείς πρέπει να προστατεύσουν και να προειδοποιούν τα παιδιά τους. Για να μπορούν τα παιδιά να ξέρουν να βάζουν όρια. Δεν κατηγορώ κανέναν, αλλά το σπίτι μπορεί να βοηθήσει για να μειωθεί το φαινόμενο».\nΓια τον Παναθηναϊκό;\n«Με έχουν αγκαλιάσει όλοι. Είμαι χαρούμενη που ανήκω σε αυτόν τον σύλλογο. Δέχομαι μηνύματα από πολλούς φιλάθλους της ομάδας κι έτσι παίρνω αρκετή δύναμη. Δεν το έχω βιώσει ξανά αυτό. Με εντυπωσίασε η στήριξη των φιλάθλων στον ερασιτέχνη Παναθηναϊκό. Τους ευχαριστώ πολύ όλους και θα κάνω το καλύτερο για τον σύλλογο. Ακόμα θα ήθελα να ευχαριστήσω τους προπονητές και τους χορηγούς μου για την στήριξη. Χωρίς αυτούς δεν θα είχα καταφέρει πολλά πράγματα».\nΓια την Καρολίνα Πελενδρίτου και την δύναμη ψυχής που έχει, σου δίνει ώθηση;\n«Δεν την ξέρω προσωπικά. Την παρακολουθώ και την θαυμάζω όμως. Γενικά όλους τους αθλητές που είναι στους Παραολυμπιακούς. Έχουν δύναμη ψυχής και παιρνούν μηνύματα. Έχουν βιώσει μία δύσκολη κατάσταση και βγαίνουν νικητές. Ξεχωρίζουν σε μία κοινωνία που είναι πολύ δύσκολο».\nΓια την καλή «φουρνιά» των Ελλήνων αθλητών στην κολύμβηση, πιστεύεις υπάρχει μέλλον;\n«Είμαστε μία γενιά στην κολύμβηση και έχουμε προοπτικές. Είμαστε καλή φουρνιά. Θεωρώ πως όλο αυτό λειτουργεί θετικά για τα νέα παιδιά που μας παρακολουθούν. Είμαι κοπέλα και χαίρομαι να δίνω κίνητρο σε νέα παιδιά και κυρίως κορίτσια. Όλο αυτό λειτουργεί θετικά ώστε να δημιουργείται μία εξέλιξη στις νέες γενιές»\nΤι θα έλεγες στην Άννα πριν 10 χρόνια, τώρα που είσαι πιο έμπειρη;\n«Να έχει αυτοπεποίθηση και να πιστεύει πολύ στον εαυτό της. Όταν κάτι το θες πολύ και πιστεύεις σε αυτό θα τα καταφέρεις σίγουρα. Αρκεί να προσπαθείς και να αγωνίζεσαι κάθε μέρα γι’ αυτό».\nΓια τις γιορτές, ένα μήνυμα στον κόσμο:\n«Θα ήθελα να ευχηθώ σε όλο τον κόσμο να έχει υγεία, καλά Χριστούγεννα και Καλή Χρονιά. Να μείνουν όλοι υγιείς και να προσέχουν, μιας και οι μέρες που βιώνουμε είναι δύσκολες. Εύχομαι το 2022 να φέρει στον καθένα ό,τι επιθυμεί».\nΜε 1.000 φιλάθλους τα ντέρμπι Παναθηναϊκού – Ολυμπιακού και ΑΕΚ – ΠΑΟΚ\nΦιλανθρωπικό τουρνουά από τη Σπάθα


Χομπι - Αθλητισμός - Εξασκηθείτε με γηγενείς ομιλητές - Natives.Chat\nGeorgina (Georgia Liakou ) April 7, 2021, 12:31pm #1\nΧομπι_Αθλητισμός1212×176 73.2 KB\nΠοιο είναι το χομπι σου; Σε αυτήν την διδακτική ενότητα θα ασχοληθούμε με τα χομπι μας και πιο συγκεκριμένα με τον αθλητισμό, στην θεωρία και στην πράξη. Τι εννοώ; Η έννοια του αθλητισμού είναι συνυφασμένη με την παιδαγωγική διαδικασία επειδή δεξιότητες, όπως η επιμονή, υπομονή και το πείσμα -μεταξύ άλλων- ενεργοποιούνται.\nΕπιπλέον, ο αθλητισμός είναι ένας κοινωνικός θεσμός, επειδή αποτελεί πτυχή της ζωής μας. Για παράδειγμα, όποιος ασχολείται με τον αθλητισμό είτε σαν αθλητής, προπονητής, κριτής, διαιτητής επικοινωνεί και κοινωνικοποιείται.\nΌπως ίσως γνωρίζεις, ο αθλητισμός εκτός από έντονες φυσικές και ψυχικές προσπάθειες, προσφέρει πολλά οφέλη. Όσοι ασχολούνται με τον αθλητισμό, για παράδειγμα τα παιδιά, μαθαίνουν να βάζουν στόχους, να είναι προσηλωμένα στους στόχους και να δουλεύουν σκληρά και, ως εκ τούτου, η υγεία τους βελτιώνεται μέσα από την άθληση και τα αγωνίσματά της.\nΣυνοπτικά, σε αυτήν την διδακτική ενότητα συζητάμε τις παραπάνω κεντρικές ιδέες, δηλαδή, ο αθλητισμός σαν παιδαγωγική διαδικασία, κοινωνικός θεσμός και τα οφέλη του για τους ενήλικες και τα παιδιά.\nΓια την διευκόλυνσή σου, το βιντεο διαθέτει υπότιτλους και αντίγραφο κειμένου στα ελληνικά.\nΚαλή σου ακρόαση\nΣυστηματική και εξατομικευμένη παιδαγωγική διαδικασία.\nΈντονες φυσικές και ψυχικές προσπάθειες.\nΆθλημα ή αγώνισμα.\nΟ αθλητισμός είναι ένας κοινωνικός θεσμός.\nΟ αθλητισμός είναι μια πτυχή της ζωής.\nEπικοινωνώ και κοινωνικοποιούμαι.\nAσχολείται με τον αθλητισμό.\nΝα δουλέψει σαν προπονητής, σαν κριτής, σαν διαιτητής.\nΗ υγεία μας βελτιώνεται μέσα από την άσκηση.\nΥπομονή, επιμονή, πείσμα.\nΤα παιδιά να είναι προσηλωμένα στους στόχους.\nΤα παιδιά δουλεύουν σκληρά.\nΓιατί ο αθλητισμός θεωρείται κοινωνικός θεσμός;\nΕπειδή ο αθλητισμός είναι πτυχή της ζωής μας. Για παράδειγμα, όποιος ασχολείται με τον αθλητισμό είτε σαν αθλητής, προπονητής, κριτής, διαιτητής επικοινωνεί και κοινωνικοποιείται.\nΤί προσφέρει ο αθλητισμός σε ενήλικες και παιδιά;\nΕκτός από έντονες φυσικές και ψυχικές προσπάθειες , ο αθλητισμός προσφέρει πολλά οφέλη. Ο αθλητισμός βελτιώνει την υγεία τους μέσα από την άσκηση. Ειδικά τα παιδιά, μαθαίνουν να είναι προσηλωμένα στους στόχους και να δουλεύουν σκληρά.\nΓιατί η έννοια του αθλητισμού είναι συνυφασμένη με την παιδαγωγική διαδικασία;\nΗ έννοια του αθλητισμού είναι συνυφασμένη με την παιδαγωγική διαδικασία, επειδή δεξιότητες όπως η υπομονή, επιμονή και το πείσμα ενεργοποιούνται.\nΗ έννοια του αθλητισμού είναι συνυφασμένη με την παιδαγωγική διαδικασία, αποτελεί κοινωνικό θεσμό και προσφέρει πολλά οφέλη μέσα από τις έντονες φυσικές και ψυχικές προσπάθειες που απαιτεί.\nΟρισμένα από τα οφέλη αυτά αφορούν στον ψυχολογικό τομέα. Με τη σωματική άσκηση ο αθλητής αποκτά αγωνιστικότητα, αυτοκυριαρχία, καλλιεργείται η επιμονή, υπομονή, πείσμα και θάρρος για την αντιμετώπιση του αθλητικού αγώνα, και κατ’ επέκταση της ζωής.\nΤα οφέλη αυτά αφορούν και στον κοινωνικό τομέα. Ο αθλητισμός, μέσα από την επoικοδομητική συνεργασία κοινωνικοποιεί και συνδέει με δεσμούς φιλίας τους συναγωνιζόμενους, τους συνηθίζει στην αναγνώριση της αξίας των αντιπάλων και στην ανάπτυξη ειλικρινούς σεβασμού. Εξάλλου, οι κορυφαίοι αθλητές λειτουργούν ως πρότυπα και επηρεάζουν θετικά τους νέους σε κρίσιμα κοινωνικά θέματα, όπως είναι η βία, τα ναρκωτικά κ.α.(=και άλλα).\nΣε βιολογικό επίπεδο, η υγεία μας βελτιώνεται μέσα από την άσκηση. Ο αθλητισμός αναπτύσσει αρμονικά το σώμα και το πνεύμα και λειτουργεί ως αντίβαρο στα ναρκωτικά, το κάπνισμα κτλ.(=και τα λοιπά). Η σωματική κατάσταση επηρεάζει την πνευματική κι αντίστροφα. Ο αθλητικός αγώνας ειδικά, υποχρεώνει το άτομο να προβληματιστεί για το πώς θ’ αποδώσει καλύτερα, θα βάζει στόχους, θα είναι προσηλωμένος στον στόχο και θα δουλεύει σκληρά.\nΠοιο είναι το αγαπημένο σου άθλημα;\nΠοια πιστεύετε ότι είναι τα οφέλη του αθλητισμού;\nΠοιο είναι το αγαπημένο σου χομπι, εκτός απ’ τον αθλητισμό;\nΦτιάξτε τις δικές σας προτάσεις με φράσεις κλειδιά και ηχογραφήστε τη φωνή σας διαβάζοντας τις προτάσεις.\nΧρησιμοποιήστε το πρότυπο για την πλήρη απάντηση σας, αν θέλετε ένα γηγενή ομιλητή να το ελέγξει.\nΑκολουθήστε τον κανόνα 1/1: 1 πλήρη απάντηση ανά θέμα και 1 πλήρη ανταπόκριση ανά ημέρα. Μπορείτε να συνομιλήσετε με άλλους χρήστες χωρίς περιορισμούς.\nΣκέψεις σχετικά με τις ερωτήσεις του θέματος.